Vreme 597 - Sudjenje Slobodanu Milosevicu: Junska zurba -->\nZa samo desetak junskih dana u "procesu stoleća" protiv bivšeg predsednika SRJ Slobodana Miloševića izređalo se toliko svedoka, događaja i dokumenata koliko se u većini haških procesa ne "potroši" ni za čitave tri godine.\nRAČAK I OKO RAČKA: Naoružani "civil" (vojna policija OVK-a)...\nSudnicom je, na primer, prodefilovalo mnogo značajnih svedoka – od K12 koji je odbio da svedoči i sada rizikuje zatvorsku kaznu zbog nepoštovanja Suda, preko K-6, Albanca, bivšeg službenika DB-a koji je svojom "univerzalnošću" i onim što je govorio zadovoljio, izgleda, i tužioce i optuženog (pogotovo priznanjem da je OVK plaćala 5000 maraka za ubistvo svakog policajca i naručivala ubistva na desetine ljudi), zatim K-7 koji se u međuvremenu predstavio kao "kolega" Šukri Buja (navodno nekadašnji novinar) i bivši komandant operativne zone OVK-a, inače autor originalne teze o Vojislavu Koštunici kao osnivaču jedne od srpskih paravojnih formacija na Kosovu, pa do američkog diplomate Viljema Vokera, čoveka koji je u januaru 1999. godine svojom ocenom o masakru nad civilima u selu Račak praktično overio vazdušne udare NATO-a na SR Jugoslaviju.\n...Vilijam Voker i odabrani novinari\nIzmeđu pojavljivanja ovih važnih svedoka, u Hagu se dogodilo još mnogo toga: Norvežanin Morten Torkildsen, ekspert za finansije, sačinio je za potrebe Haškog tužilaštva izveštaj o izvorima i načinima finansiranja MUP-a Srbije, SDB-a i Vojske Jugoslavije od strane Miloševićevog režima. Takođe, za potrebe Tužilaštva, Odri Helfant Bading, doktorantkinja sa Univerziteta Harvard, sačinala je studiju o srpskom nacionalizmu u kojoj se, između ostalog, kaže da su neki od srpskih političara sve donedavno sanjali o obnovi Dušanovog carstva. U Sudu su u međuvremenu počeli da sasvim javno (o tome se doduše poslednjih nedelja govorkalo po haškim kuloarima) razmišljaju i o potrebi postepenog ukidanja institucije "prijatelja Suda". Za početak se razmišlja o proređivanju njihovog pojavljivanja u sudnici radi smanjenja troškova, ali je očigledno da se u Tužilaštvu neće zadržati samo na tome i da bi radije "amikuse" potpuno izgurali iz ovog procesa.\nVOKER ZATVARA KRUG: Svim ovim junskim događanjima mogla bi se dodati i ocena glavne haške tužiteljice Karle del Ponte (izrečena u "TV mostu" Medija centra na TV B-92) da proces Slobodanu Miloševiću zasad "dobro ide", iako je posle četiri meseca suđenja rano za bilo kakve zaključke. Na primedbu iz beogradskog studija da joj dosadašnji "insajderi", počev od "sitnog policijskog doušnika" Tanića, nisu bili baš previše ubedljivi, gospođa Del Ponte je smireno odgovorila kako do kraja kosovskog dela suđenja (26. juli) ima još nekoliko nedelja – sasvim dovoljno da Tužilaštvo prezentira sve ono što je dosad uspelo da pripremi.\nU šetnji Hagom primećen je ovih dana bivši šef KOS-a general Aleksandar Vasiljević, čije bi eventualno svedočenje moglo da bude i najjači razlog za smirenost glavne haške tužiteljice i njenu ocenu da u procesu Slobodanu Miloševiću sve "ide dobro", odnosno da ne bi trebalo žuriti sa zaključcima posle "samo" četiri meseca suđenja. General Vasiljević za koga se tvrdi da je "dobrovoljno" otišao u Hag, nije verovatno i jedini adut Tužilaštva. Pozive na razgovor oko haških tema dobilo je poslednjih nedelja nekoliko desetina potencijalnih svedoka iz Beograda od kojih bi neki mogli da budu i veoma važni ako pristanu da svedoče ili na tako nešto budu primorani. Socijalisti (krilo verno Miloševiću) žale se da su na razgovor pozvani i neki njihovi funkcioneri, što je pojedine novine odmah navelo na potpuno besmislen zaključak kako je lista optuženih automatski uvećena i za jednu Goricu Gajević.\nU trenutku kada ovaj broj "Vremena" bude krenuo u štampu (sreda u podne), trebalo bi da počne i direktno sučeljavanje Slobodana Miloševića i Viljema Vokera, odavno označeno kao jedan od najvažnijih momenata prvog dela ovog suđenja. Vokerovim svedočenjem iscrpiće se i lista svedoka koji su govorili o onome što se 15. januara 1999. dogodilo u selu Račak i o čemu se dosad postojale bar dve zvanične verzije – ona Vokerova i međunarodne zajednice o "maskaru civila" koja je poslužila kao okidač za NATO bombardovanje i ona Miloševićeva koja je poricala bilo kakve civilne žrtve i insistirala na tezi o velikoj "nameštaljci". Sudska istina o ovom događaju tek počinje da se nazire u mnoštvu krvavih i morbidnih detalja saopštenih poslednjih dana. Neki od Vokerovih saradnika i potčinjenih iz KVM-a priznali su u haškoj sudnici da je njihov nekadašnji šef požurio da ocenu o "masakru" izrekne pre nego što su o tragičnim događajima u Račku bile prikupljene sve relevantne činjenice. Jedna od činjenica koja je nedostajala u Vokerovoj priči bila je ona da je upravo Račak za OVK imao strateški značaj i da su tamo 15. januara vođene žestoke višečasovne borbe, kao i da je na albanskoj strani bilo i minobacača, što se ne uklapa baš sasvim u tezu o golurukim seljanima s nekoliko lovačkih pušaka. Sam Milošević često je tokom dosadašnjeg suđenja priželjkivao trenutak da lično unakrsno ispita Vokera – jednog od onih koji su nekada imali mesto na njegovom kanabetu. Za početak, reklo bi se da je ovaj američki diplomata, za kojim se vuku razni repovi prethodnih službovanja (u njegovoj karijeri je zabeleženo da je umeo i da prećuti neke masakre), prilično dobro "snimio" optuženog tokom njihova ranija četiri susreta – opisao ga je kao čoveka koji je ono što sam izgovori obično smatrao konačnom istinom.\nPARAVOJNIK VOJA: Pojava svedoka K12, koji je odbio da svedoči, i moguća zatvorska kazna zbog nepoštovanja Suda podstakli su ovih dana raspravu o različitim kriterijumima koji se u Hagu upotrebljavaju. Svedok K-12 je prvi kome je zaprećeno zatvorskom kaznom, iako je na samom početku suđenja Slobodanu Miloševiću već bilo svedoka koji su odbili da svedoče takođe se pozivajući na zdravstvene razloge. Haška pravila ne dozvoljavaju, naravno, ni lažna svedočenja i krivokletstvo. Tužilac Džefri Najs priznao je nedavno da su dosad mnogi svedoci lagali ili se bar stideli istine pogotovo kada je u sudnici pominjana OVK, ali nije primećeno da je na takve izjave ili delove izjava javno reagovao što je kod mnogih posmatrača "procesa stoleća" moglo da ostavi utisak o kooperativnosti lažljivih svedoka i tužilaštva. Ili da bar ostavi dilemu da li je i stid od istine i ustručavanje da se ona glasno saopšti, takođe neka vrsta krivokletstva.\nTa praksa nekažnjavanja krivokletstva u Hagu traje još od prvog procesa Dušku Tadiću. Sadašnji "prijatelji Suda", a tadašnji Tadićevi advokati Miša Vladimirof i Stiven Kej ustanovili su veštim unakrsnim ispitivanjem da jedan zaštićeni svedok "L", Dragan Opačić laže i naterali ga da prizna kako su ga vlasti u Sarajevu preparirale da lažno svedoči, obećavši mu za uzvrat da će po povratku kući biti pušten iz zatvora u kome je do tada ležao. Kazna za ovakvo svedočenje nije tada izrečena ni lažnom svedoku niti onima koji su ga ucenili da to učini. U poređenju sa tim slučajem, odluka pojedinih haških svedoka da naprasno zaćute (K-12) izgleda gotovo kao bezazlen greh i neuporedivo beznačajnije nepoštovanje Suda od onog nesankcionisanog u slučaju Tadić.\nNekoliko dana posle Najsovog priznanja o lažima na klupu za svedoke seo je Šukri Buja, jedan od komandanata OVK-a, odgovoran inače sa albanske strane za vojne operacije u selu Račak. Buja je u Hagu ispričao mnogo toga što je vredelo zapamtiti – na primer, da ne zna tačno koliko je Srba ubio, ili da je OVK još 1993. godine jednom vojnom odlukom proglasila područja Makedonije, Srbije, Kosova i Crne Gore operativnim zonama za oslobađanje albanske teritorije, što se, po njegovim rečima, nije svidelo nekim međunarodnim faktorima, pa je 1998. promenjen ovaj plan koji se za početak sveo na oslobođenje Kosova.\nU svojoj pisanoj izjavi (potvrđenoj u sudnici) Buja je izrekao tvrdnju da su paravojne jednice na Kosovu imale odrešene ruke, ali da su bile pod istom komandom kao i policija i vojska. Tvrdio je da je Arkan na Kosovu imao svoju bazu i da ga je finansirala srpska vlada koja ga nije ometala. "Isto važi i za Vojislava Koštunicu i za jedinice Vojislava Šešelja. Koštunica je pozirao za jednu fotografiju kada je za vreme sukoba obilazio srpske trupe na Kosovu, na kojoj nosi redenik na grudima i drži automatsko oružje...", tvrdio je Buja da bi na kraju zaključio: "Svi političari imaju vojne jedinice. Svi oni su na neki način napali Kosovo. Ja ne sumnjam da su oni primali naređenja iz istog izvora."\nNa Bujinu tvrdnju da su svi srpski političari imali svoje paravojne formacije na Kosovu oštro je odgovorio predsednik SRJ Vojislav Koštunica. Zahtevao je najodlučniju reakciju novih demokratskih vlasti, smatrajući da je u haškoj sudnici izgovorena glupost, ali "glupost sa ozbiljnim posledicama" koja lako može da preraste u optuživanje celog jednog naroda i priču o kolektivnoj srpskoj krivici. Predsednik Nacionalnog saveta za saradnju sa Hagom i šef jugoslovenske diplomatije Goran Svilanović smatrao je, međutim, da ovo telo ne može da ocenjuje dokaze i svedočenja koja se u ovom procesu prezentiraju jer je to isključivo posao Haškog tribunala. Većina ostalih političara iz redova novih vlasti tvrdila je da se na lažne izjave lažnih svedoka ne bi trebalo previše osvrtati jer su oni zaista pre svega problem Haškog suda.\nSTUDIJA O NACIONALIZMU: Prvog dana suđenja Slobodanu Miloševiću Tužilaštvo je posebno insistiralo na tome da se u Hagu utvrđuje individualna a ne kolektivna odgovornost i da ovim suđenjem niko ne namerava da piše i sastavlja noviju istoriju ovog dela Balkana, već da za buduća pokolenja, kao opomenu, zauvek ostavi podsećanje na istoriju zločina. Uz to je po pravilu išlo i insistiranje kako se u Hagu ne sudi ničijoj politici jer i samo ime Suda (Međunarodni krivični sud za bivšu Jugoslaviju) sasvim jasno ukazuje da se tamo sudi isključivo za krivična dela. Mnogo toga što je još istog dana bilo izgovoreno u sudnici prilikom obrazlaganja optužnice kasnije je, međutim, podsticalo rasprave o tome da li se u Hagu ipak nepotrebno sudi i Miloševićevoj politici.\nRasprave na tu temu podstaklo je ovih dana iznenadno objavljivanje studije o srpskom nacionalizmu, napravljene, kako je objašnjeno, da sudijama omogući lakše sagledavanje istorijskog konteksta minulih događaja. Oni koji su imali prilike da pročitaju ovu obimnu studiju od 90 strana tvrde da se u njoj mogu pronaći veoma dobri i utemeljeni stavovi i pasaži i da je autorka Odri Bading uglavnom korektno obavila posao koji su joj naručili iz Tužilaštva, što nije nevažno ako se ima u vidu da su u Tribunalu mnogi očito sricali neke istorijske lekcija preko CNN-a. U stručnim krugovima u SAD ima doduše i nekih negativnih reakcija u kojima se ističe da je Badingova sklona ideološkom zaključivanju. Zamereno joj je da je suviše pojednostavljeno srpskim intelektualcima pripisala ultimatum upućen početkom devedesetih svima drugima u bivšoj državi – ili Jugoslavija ili ujedinjenje svih srpskih zemalja. Takav stav previđa da je među srpskim intelektualcima bilo neuporedivo raznovrsnijih ideja i da u to vreme nisu svi sledili Miloševićevu politiku.\nNeuporedivo više od eventualne sadržine ili zaključaka ovog dokumenta sporna je njegova svrha u procesu protiv Slobodana Miloševića. Beogradski advokat Ivan Janković primetio je u direktnom razgovoru sa Karlom del Ponte u TV Mostu beogradskog Medija centra kako mu se čini da se čitav rad Haškog tužilaštva kreće od politike prema zločinu ili od političkog prema činjeničnom. Janković uočava jasnu nameru da se utvrdi jedna nacionalistička, ekspanzionistička politika koju je oličavao Milošević i da se zatim dokaže kako je takva politika imala masovnu podršku. "Slažem se da je ta politika imala značajnu podršku, ali se jednoj politici ne može suditi čak i kada je ona najgnusnija, već se može suditi samo za konkretna krivična dela", upozorio je advokat Janković, očigledno protiveći se ambicijama tima gospođe Del Ponte da se preko studija raznih eksperata upusti u pisanje ili tumačenje istorije, što nikako ne može biti posao jednog suda.\nGlavna haška tužiteljica lako se složila kako bi njena firma u Hagu trebalo da se drži podalje od politike i pojavu ovakve studije o srpskom nacionalizmu objasnila pre svega potrebom da se objasni istorijski kontekst u kome su se zločini dogodili. Oni koji tvrde da je haška pravda selektivna mogli bi da se pozovu na činjenicu da Tužilaštvo nije pokušalo da se pozabavi genezom hrvatskog nacionalizma ili, na primer, Izetbegovićeve "Islamske deklaracije" i onog njegovog popularnog stava "hajde da se malo pritajimo dok ne budemo većina".\nAko je u Hagu, gde se pre svega utvrđuje istina o zločinima, uopšte potrebna bilo kakva studija, onda bi to jedino mogla da bude poštena i celovita analiza svih uzroka raspada bivše jugoslovenske države gde bi se videli "otisci prstiju" svih koji su u tom poslu učestvovali, uključujući i barutne čestice na rukama onih što su zainteresovanima sa strane dodavali oružje.\nU nekoliko prilika sudija Ričard Mej objašnjavao je ljudima iz Tužilaštva kako nije previše impresioniran svedocima novinarima, istoričarima ili političarima koji bi trebalo da govore o širem kontekstu ratnih zbivanja, bez stvarnog učešća u samim događajima. Zbog takvog stava sudskog veća pomalo je bilo i čudno nastojanje Tužilaštva da naknadno u spisak svedoka ubaci nekadašnjeg kosovskog političara Azema Vlasija. Koliko je poznato, Vlasi je već prilično dugo van politike iz koje ga je izgurao upravo Milošević i njegovo svedočenje moglo bi da se odnosi uglavnom na period koji nije obuhvaćen kosovskom optužnicom – period Miloševićevog uspona i osvajanja vlasti. Dileme oko Vlasijevog eventualnog pojavljivanja u sudnici prekratio je pre nekoliko dana sam sudija Mej opaskom da ne vidi zašto bi bilo relevantno pojavljivanje takvog svedoka.\nSvedoci političari koje Milošević očito neuporedivo više priželjkuje nego one koji govore o konkretnim zločinima i stradanjima ljudi dosad su zaista najmanje uspeli da objasne šta se na Kosovu stvarno događalo. Čini se da je za mnoge političare iz Prištine pojavljivanje u haškoj sudnici neuporedivo više u funkciji popravljanja sopstvenih pozicija ili potvrde sopstvenog značaja.


Agrobudžet predstavljen u Mojkovcu i Kolašinu: Nastavak podrške otkupu i preradi mlijeka, unapređenju kvaliteta života na selu\nDatum objave: 25.02.2019 16:24 | Autor: mprr\nBrojni poljoprivredni proizvođači iz Mojkovca i Kolašina, na današnjim prezentacijama Agrobudžeta u ovim opštinama, upoznati su bliže sa svim vrstama raspoložive podrške.\nImajući u vidu da je interesovanje poljoprivrednika sa ovih područja u prethodnoj godini bilo najviše za stočarstvo, nabavku stoke, kupovinu sitne mehanizacije, podršku mladim farmerima, posebno su upoznati sa ovim mjerama podrške u 2019. godini, sa akcentom na podršku otkupu i preradi mlijeka, kao i razvoju seoske infrastrukture.\nPredstavnici Ministarstva pozvali su proizvođače da iskoriste raspoloživu podršku, posebno bespovratnu podršku investicijama za unapređenje proizvodnje, navodeći da kroz ovogodišnji Agrobužet imaju mogućnost prijavljivanja na više od 30 javnih poziva, čije objavljivanje je u toku.\nU cilju povećanja proizvodnje mlijeka, podizanja kvaliteta sirovog mlijeka, kao i poboljšanja otkupa, saopšteno je da će se i ove godine podržavati nabavka priplodnih grla, nastaviti premije za otkupljeno mlijeko, ali i premije za preradu mlijeka na gazdoinstvu. S obzirom na činjenicu da postoji interesovanje jedne mljekare da počne sa otkupom mlijeka od farmera sa područja Mojkovca, sa Opštinom je definisana podrška otkupu, gdje je Ministarstvo već podržalo nabavku specijalizovanog vozila za tu namjenu. To će biti značajan podsticaj za stočare, za dalje širenje i unapređenje proizvodnje. Kroz niz javnih poziva oni će moći da ostvare i podršku za kupovinu laktofriza, sistema za mužu i druge opreme u cilju poboljšanja kvaliteta mlijeka i postizanja veće konkuretnosti.\nProizvođači iz opštine Kolašin, poznati po proizvodnji lisnatog sira, koji će uskoro postati još jedan u nizu zaštićenih proizvoda, posebno interesovanje iskazali su za nastavak podrške. Pojašnjenje su im mjere podrške za nabavku stoke, prerade mlijeka, ali i podrške udruženju, u cilju nastavka realizacije projekta i unapređenja proizvodnje. Cilj je da se, zajedno sa lokalnom samoupravom, kolašinski i crnogorski brend još više približi potrošačima, prije svega turistima, s obzirom da se stvaraju pretpostavke da Kolašin bude prepoznatljiva turistička destinacija tokom cijele godine.\nProizvođačima je saopšteno i da će Vlada nastaviti podršku projektima za unapređenje uslova života i rada u seoskim područjima. Tokom prezentacije u Kolašinu saopšteno je da je Ministarstvo poljoprivrede i ruralnog razvoja u saradnji sa lokalnom samoupravom opredijelilo novac za asfaltiranje 3 km puta od Cerovice do Liješnja, sa ambicijom da se u narednim godinama nastavi do Veljeg Dubokog i Kapetanovog jezera.\nPrethodnih godina iz obje opštine podržani su mladi poljoprivrednici, koji su iskoristili podršku Ministarstva i uspješno pokrenuli biznise u oblasti poljoprivrede. I ove godine zainteresovanim mladim ljudima biće dostupna mogućnost da dobiju 10.000 eura za pokretanje agrobiznisa.\nPrisutnim proizvođačima je odgovoreno i na interesovanje za podršku unapređenju voćarske proizvodnje, i ostalih sektora biljne proizvodnje za koje su opredijeljena značajna sredstva podrške.\nNa prezentacijama su se poljoprivrednim proizvođačima obratili i predsjednici Opština Mojkovac i Kolašin Ranko Mišnić i Milosav Bulatović, koji su izrazili zadovoljstvo visinom i sadržajem podrške i istakli punu posvećenost saradnji sa Ministarstvom i proizvođačima, kako bi se maksimalno iskoristila podrška, u cilju ukupnog razvoja tih opština.


Devet mentalnih veština uspešnih sportista - Sportski portal Srbije\nPročitano 3037 puta\nUspeh u sportu povezan je sa devet mentalnih veština. Sve su naučene i podložne daljem usavršavanju kroz stručno vođenje i uvežbavanje. Konsultanti Sports Pro svakodnevno rade sa sportistima i trenerima svih uzrasta i nivoa sportskih postignuća (od početnog do elitnog) u nastojanju da im pomognu u procesu učenja i usavršavanja tih važnih veština.\nZnačaj učenja i usavršavanja mentalnih veština leži i u činjenici da one ne stoje samo u osnovi sportskog uspeha već ih nalazimo kao bazu uspešnosti u mnogim životnim delatnostima.\nLista mentalnih veština uspešnih sportista:\n- Pozitivno mišljenje/stavovi\n- Visok nivo motivacije\n- Visoki i realni ciljevi\n- Pozitivan samogovor (unutrašnji dijalog, bodrenje)\n- Efektivna primena tehnika imaginacije\n- Upravljanje anksioznošću\n- Očuvanje fokusa pažnje\n- Dobra komunikacija sa drugim ljudima\nNavedene mentalne veštine su neophodne za dobro postignuće, kako u sportu tako i u drugim životnim situacijama gde se očekuje rezultat.\nPiramida izvođenja sportske veštine\nMada se svaka od devet nabrojanih mentalnih veština važna, njena važnost je posebno izražena na jednom od tri nivoa izvođenja sportske veštine:\n1. I Nivo: Faza dugoročnog razvoja– mentalne veštine (komunikacija sa drugim ljudima, postavljanje ciljeva, motivacija, pozitivno mišljenje) čine bazičnu osnovu za postizanje dugoročnih ciljeva, učenje, usavršavanje, izvođenje dnevne trenažne prakse. One su neophodne u svakodnevnom radu i čine dugoročnu osnovu za razvoj.\n2. II Nivo: Pripremna faza - mentalne veštine značajne za ovu fazu (pozitivan samogovor i efektivna primena tehnika imaginacije) neophodne su u neposrednoj pripremi za izvođenje. One se koriste upravo pred početak takmičenja ili neposredno pred izvođenje neke specifične akcije.\n3. III Nivo: Faza izvođenja – mentalne veštine ove faze ( koncentracija, upravljanje emocijama, upravljanje anksioznošću) neophodne su tokom izvođenja sportske veštine.\nMentalne veštine karakteristične za navedene nivoe/faze nalaze se u međuodnosu jedna sa drugom. Svaka od veština naredne faze uključuje i oslanja se na veštine izgrađene na prethodnim nivoima.\nOpis mentalnih veština\n1. Pozitivno mišljenje/stavovi\n- zna da je mišljenje/stav stvar izbora\n- bira mišljenje/stav koji je pozitivan\n- sagledava sport kao priliku takmičenja sa samim sobom i mogućnost da uči iz uspeha i poraza\n- teži napretku, ne perfekcionizmu, i zna da "niko nije savršen"\n- održava balans između sporta i ostalih životnih stvari\n- poštuje sebe, trenera, članove tima, druge sportiste i službenike\n2. Visok nivo motivacije\n- je svestan nagrada i beneficija koje će ostvariti kroz sport\n- je spreman da prođe korz teške zadatke i napore čak i kada te nagrade ne slede direktno\n- zna da mnoge nagrade dolaze kroz posvećen rad a ne kroz ishod (pobedu/poraz)\n3. Visoki i realni ciljevi\n- postavlja dugoročne i kratkoročne ciljeve koji su realni, merljivi i vremenski određeni\n- je svestan svog trenutnog sportskog nivoa i spreman je da napravi specifičan, detaljan plan za postizanje definisanih ciljeva\n- je potpuno posvećen svojim ciljevima i savladavanju dnevnih zahteva trenažnog programa\n4. Pozitivan samogovor (unutrašnji dijalog, bodrenje)\n- ojačava svoje samopouzdanje tokom kritičnih trenutaka realističnim pozitivnim samogovorom/bodrenjem\n- govori sebi na način na koji bi se obratio svom najboljem drugu\n- koristi samogovor/bodrenje u regulaciji misli, emocija i ponašanja tokom meča.\n5. Efektivna primena tehnika imaginacije\n- priprema sebe za takmičenje tako što zamišlja sebe u najboljem izdanju tokom meča\n- kreira i koristi bogate i žive mentalne slike\n- koristi imaginaciju tokom meča u pripremi za akciju i oporavak nakon grešaka i lošijeg izvođenja\n6. Upravljanje anksioznošću\n- prihvata anksioznost kao deo sporta\n- zna da je određen stepen anksioznosti od pomoći za dobro izvođenje\n- ume da snizi nivo anksioznosti kada je ona isuviše velika\n7. Upravljanje emocijama\n- prihvata snažne emocije kao što su anksioznost, bes i razočaranje kao deo sportskog iskustva\n- uspešno koristi emocije da unapredi izvođenje\n8. Očuvanje fokusa pažnje\n- zna na šta treba da fokusira pažnju tokom svakog meča ili druge sportske situacije\n- ume da obezbedi fokus pažnje i ukloni distrakciju bez obzira na to da li ona dolazi iz okruženja ili njega samog\n- uspešno vraća fokus kada je koncentracija izgubljena tokom meča\n- zna kako da bude "ovde i sada", bez zadržavanja na prošlim ili očekivanim budućim događajima\n9. Dobra komunikacija sa drugim ljudima\n- zna da je deo veće grupe koja uključuje njegovu porodicu, prijatelje, timske kolege, trenere i ostale\n- zna kako da na pravi način sasluša druge ljude uz istovremnu veštinu da saopšti svoje mišljene, osećanja i potrebe drugim ljudima\n- ima razvijene veštine za efikasno rešavanje konflikata, "teških" suparnika i ostalih ljudi kada su negativni i oponirajući.\nProbajte nešto sasvim drugačije - VISION WALK\nutorak, 24 decembar 2013 08:29


KUP SRBIJE, ALI U HOFUU – ODBOJKA VOLLEYBALL\nGrađani odbojkaški bratimljenog grada Hofua u Japanu, ne prestaju da iznenađuju srpske ljubitelje ovog sporta. Pre nekoliko nedelja su najavili, a pre par dana i održali Kup Srbije, takmilenje u kome je učestvovalo osam ženskih i četiri muške ekipe, lokalnih srednjih škola.\nPre takmičenja svi su bili iznenađeni kada im se porukom preko video linka obratila Brankica Mihajlović, reprezentativka Srbije, koja je jedno vreme igrala i u Japanu. Poželela im je uspešne igre, dobro druženje i još jednom podestila na sjajna iskustva koja je sa reprezentacijom Srbije imala na pripremamam u Hofuu, posle čega je tim Zorana Terzića postao šrvak sveta 2018. godine.\nSledeći reči velike odbojkašice, jedne od najboljih na svetu, turnir je tekao kako su brižni domaćini i zamislili, a svi u dvorani Kirin Lemon su uživali. Na kraju su se malo više od ostalih radovale ekipe Takagava Gakuen u muškoj i Srednje skole Kokufu, pošto su u pomenutoj konkurenciji bili najbolji.\nDiplome, keje su između ostalih potpisali i članovi ambasade Srbije u Japanu, uručili su gradonačelnih Hofua, Jutaka Ikeda i predsednik Udruženja japansko – srpskog prijateljstva, ogranka Hofu, Giiči Ajame.\nPrevious Post Previous Post KOVAČ: JOŠ, KO ZNA KOJI TEST, PA LATINA\nSledeća objava Sledeća objava KONGRES CEV: BORIČIĆ JOŠ ČETIRI GODINE


Džindić mislio da je gašenje Aluminija blef - Biznis Info\nYou are at:Home»Kompanije»Džindić mislio da je gašenje Aluminija blef\nDžindić mislio da je gašenje Aluminija blef\nMinistar energije, rudarstva i industrije Nermin Džindić održat će press-konferenciju o novonastaloj situaciji u Aluminiju d.d. Mostar, saopćeno je iz Vlade Federacije BiH. Inače, ministar Džindić je u vrijeme dok se pripremalo konačno gašenje Aluminija na televiziji Al Jazeera rekao kako je uvjeren da gašenja neće biti jer je to još samo jedan blef.\nRekao je da će se Aluminij ”sudeći po dosadašnjem iskustvu, snaći za električnu energiju”.\n”Dosad smo imali desetak najava spektakularnog gašenja, međutim nije došlo do toga”, rekao je, između ostalog, Džindić.\nRekao je i kako je Aluminijev glavni problem kada je u pitanju električna energija u tome što je ne kupuje na vrijeme.\n”Zbog lošeg poslovanja, nemogućnosti dobivanja bankarskih jamstava, Aluminij je u situaciji da električnu energiju danas nabavlja za sutra. Razlika između cijena kad je nabavljate na takav način i na način da ranom kupovinom dođete u bolju poziciju”, rekao je Džindić.\nDodao je kako se Aluminij, ”bez obzira kakav bude u budućnosti, mora baviti kao i svi drugi – baznim topljenjem i reciklažom koja donosi dodatni profit”.\n”Kao treća, možda i najbitnija stavka u budućem ustrojstvu Aluminija, je finalna obrada. Dakle, mora se diverzificirati, otvoriti nekoliko kompanija paralelno koje će biti van Aluminija, a koje će koristiti baznu sirovinu iz Aluminija, a zatim prodavati proizvod a ne poluproizvod”, rekao je gostujući na Al Jazeerai Džindić, prenio je Bljesak.


Đorđević je, gostujući na TV Prva, ocenio da sindikati imaju razumevanja za situaciju u zemlji i okolnosti u kojima je država.\n"Bitno je da je naš krajnji cilj da 2025. godine prosečna plata bude 900, a prosečna penzija 440 evra. Naša krajnja želja je da minimalac pokrije minimalnu potrošačku korpu. Ako plata bude 900 evra 2025. godine minimalac će nadmašiti korpu", rekao je on.\nSindikat su tražili da minimalac bude 37.000 dinara, a poslodavci da povećanje bude tri odsto što je oko 900 dinara.\n"U pregovorima se sve stavlja na tas, traži se realno rešenje. Prvenstveno je najbitnije da ljudi ne izgube posao, da opstanu radna mesta. Ovo što smo ulagali pet meseci nismo radili da bi sad to bacili", rekao je on, dodao da situacija u Srbiji zavisi od svetske ekonomije, našeg izvoza, i investicija.\n"Ne krijemo ništa, karte su na stolu, razgovaramo o onome što možemo. Nadamo se da ćemo se dogovoriti", rekao je on i najavio da će do 15. septembra biti još jedan sastanak na temu minimalca za 2021. godinu.\nZa najavu da ove jeseni oko 160.000 radnika u Srbiji, najviše iz mikro malih i srednjih preduzeća, ostati bez posla, Đorđević je rekao da je takvih priča bilo i ranije, pa kad se ispostavilo da nisu tačne niko se nije izvinio nego se to zaboravilo.\n"Mi MMSP najviše pomažemo i najviše želimo da opstanu. Te firme su okosnica i podrška velikim investicijama. Ako njih imamo onda imamo jaku ekonomiju, toga smo svesni. Da vidimo za mesec dana hoće li se to desiti", rekao je on i dodao da nema ni pretpostavki da će do ovakvog gubitka poslova doći.\n"Prema podacima Centralnog registra pandemiju smo završili sa 7.000 više zapošlenih, a verovatno je neko i izgubio posao", rekao je on.\nĐorđević je pozvao sve koji rade na crno da dok rade prijave svoj status jer kad izgube posao država ne može da im pomogne.\nRoditelji čija deca budu zaražena Kovidom ili sumnjiva na kovid dobiće svu brigu u okviru zakona, rekao je Đorđević.\n"Iskoristićemo sve što zakon dozvoljava. Moguće je da se radi od kuće, jer ako je dete zaraženo, i roditelj je potencijalna opasnost za druge. Tu reaguju sanitarni inspektori i lekari. A prevencija je da roditelj bude u karantinu i tako sa detetom", kaže on.\n"Tamo gde proces rada dozvoljava, prvenstveno rešenje je rad od kuće. Kao i korišćenje godišnjeg odmora i ostalog što se pruža kao mogućnost", kaže on.


Poznato je da SNS mašinerija u svojim redovima ima velike spin majstore kojima je posao da uvek sve izvrnu i izokrenu naglavačeke. Ni protesti osmogodišnjaka nisu bili izuzetak pa smo u emisiji “na kafi sa đukom” mogli da čujemo Vladimira Đukanovića sa svojom teorijom o protestima osmogodišnjaka i ko zapravo stoji iza njih.\nVladimir Đukanović je optužio, koga će drugog nego Dragana Đilasa, da stoji iza protesta osmogodišnjaka. On je obelodanio da je na protestima sa ostalom decom bio i sin kuma Dragana Đilasa, mlađi Đorđević, koji je inače osmogodišnjak i koji sa ostalom decom polaže malu maturu.\nPosle ovog senzacionalnog otkrića Vladimira Đukanovića, krađa testova je gurnuta u drugi plan, krađa testova nije razlog protesta. Pravi razlog protesta je zapravo Dimitrije Đorđevića koji je eto osmogodišnjak i koji je sada targetiran od strane SNS funkcionera Vladimira Đukanovića ,a meta mu je stavljena na čelo zarad političkih ciljeva SNS-a.\nRelated Topics:dragan djilaskradja testovaprotesti osmogodisnjakasnsvladimir djukanovic


Radnici u Volkswagenovoj fabrici u Americi odbili da pristupe sindikatu - Auto Republika\nRadnici zaposleni u fabrici Volkswagena lociranoj u američkom gradu Čatanuga (savezna država Tenesi) su, po drugi put u poslednjih pet godina, odbili da se pridruže zvaničnoj sindikalnoj organizaciji pod nazivom Ujedinjena asocijacija radnika (United Association of Workers – UAW).\nPravo glasa su imali svi zaposleni angažovani u punom radnom vremenu, odnosno njih oko 1.700 radnika, a pozivu se odazvalo 1.338 osoba. Na kraju je 626 radnika glasalo za ulazak u UAW, ali je bilo 712 onih koji su se izjasnili protiv pristupanja. Na ovaj način je sindikat propustio još jednu priliku da po prvi put privuče zaposlene u nekoj inostranoj kompaniji.\nUAW je prethodnih godina nekoliko puta završio na otpuženičkoj klupi nakon skandala sa Fiat-Chrysler korporacijom. Istrage su pokazale da su čelnici predmetne sindikalne organizacije primali nedozvoljene finansijske nadoknade od poslodavaca, uživali u besplatnim godišnjim odmorima, službenim automobilima i sličnim pogodnostima datim u zamenu za saradnju sa rukovodstvom firme.\nPride, neke visoko rangirane osobe, kao što je na primer nekadašnji potpredsednik sindikata, Norvud Džuvel su pod pretnjom osude na zatvorsku kaznu od osamnaest meseci zbog povlastica koje su „donirane“ od strane FCA grupacije, a koje se mere desetinama hiljada američkih dolara. Sindikat takođe beleži i veliki pad broja članova, pa dok ih je imao 1,5 miliona, tokom davne 1979. godine, trenutno ih je pod krovom ove asocijacije samo 430.000.\nUAW za krizu američke automobilske industrije krivi nekadašnji dogovor koji je tadašnji predsednik Amerike Bil Klinton potpisao sa kolegom iz Meksika, a prema kojem je bilo moguće organizovati poslovanje na način da se kompanijama omogući prebacivanje proizvodnje u mesta gde je radna snaga jeftinija.\nIako nema dileme da su predstavnici sindikata dobro protumačili ovaj aspekt pomenutog ugovora, mnogi su za loš ambijent u kom posluju proizvođači automobila u Americi, okrivili ugovore na koje su kompanije bile prisiljene da potpišu baš sa UAW-om. Pre svega se misli na doživotno zdravstveno osiguranje za sve bivše i sadašnje zaposlene, kao jedan od ključnih razloga koji je doveo General Motors i Chrysler do stečaja tokom 2009. godine.\nU Americi funkcioniše čak jedanaest inostranih proizvođača. Namime, Volkswagen, BMW, Honda, Hyundai, Kia, Mercedes, Mitsubishi, Nissan, Subaru, Toyota i Volvo poseduju fabrike, ali radnici koji su zaposleni u tim pogonima nisu organizovani u okviru sindikalnih struktura.\nA šta se dešava sa radnicima Volkswagena?\nPa oni su se ugledali na jednu od fabrika Honde koja nikada u svojoj američkoj istoriji nije morala da otpušta ljudstvo. Iako je proizvodnja modela Passat i Atlas nešto skromnija po obimu nego u prošlosti, Volkswagenovi radnici su zadovoljni prosečnom satnicom, odnosno cifrom od oko 23,50 američkih dolara za sat rada, kao i niskim troškovima života u južnjačkom delu Amerike.\nIz tog razloga, kao i zahvaljujući ranijim skandalima koji su pratili UAW, oni smatraju da im sindikat jednostavno nije potreban.\ntags: američko tržište Čatanuga UAW volkswagen\nprevious Predsednik Renaulta žali za propuštenom šansom s FCA\nnext Herbert Dis želi da VW Golf Mk8 bude lansiran pre isteka ove godine\nDa nisu ne čelu te „Ujedinjene asocijacije radnika“ (UAW) zapravo naši čelni ljudi iz Saveza samostalnih sindikata Srbije? Ima tu dosta sličnosti.


Izvor: B92, 24.Nov.2020, 08:23\nTo su dva iskaza koja zvuče oprečno i dovela su do toga da se neki zapitaju kako možemo da budemo sigurni da je Oksfordska vakcina - koja je prema prvim rezultatima izuzetno efikasna u zaustavljanju Kovida-19 - bezbedna, kad je već napravljena >> Pročitaj celu vest na sajtu B92 << tako brzo.\n"Svet je trebalo da bude bolje pripremljen", kaže mi profesorka Sara Gilbert, tvorac Oksfordske vakcine.\nU međusobnim optuživanjima koja su usledila, skovan je plan kako se poneti prema sledećoj velikoj epidemiji. Na kraju spiska poznatih pretnji nalazila se "Bolest Iks" - što je bilo zlokobno ime za novu, nepoznatu infekciju koja će zateći svet nespremnog.\n"Počeli smo da planiramo kako možemo brzo da se pokrenemo i nekome damo vakcinu u najkraćem mogućem periodu", kaže profesorka Gilbert.\n"Nismo uspeli da dovršimo plan, ali smo na kraju to dobro uradili."\nCentralni deo njihovog plana bila je revolucionarna vakcina poznata kao "plag end plej". Ona ima dva izuzetno poželjna svojstva za suočavanje sa nepoznatim - istovremeno je brza i fleksibilna.\nUmesto toga, istraživači sa Oksforda su stvorili ChAdOx1 - iliti "Šimpanzin adenovirus Oksford jedan".\nDok je većina sveta odmarala posle novogodišnje noći, profesorka Gilbert zapazila je zabrinjavajuće izveštaje o "viralnoj upali pluća" iz Vuhana, u Kini.\n"Spremali smo se za bolest Iks, čekali smo bolest Iks i pomislila sam da bi ovo moglo da bude to", kaže profesorka Gilbert.\nProfesorka Gilbert kaže: "Mislila sam da će to samo biti projekat, napravićemo vakcinu i virus će ispariti. Ali nije."\nTo je značilo da naučnici poznaju biologiju virusa, kako se on ponaša i njegovu Ahilovu petu, "šiljasti protein".\n"Prvi deo je bio prilično bolan. Postojao je period kad smo bili bez prebijene pare", kaže profesor Polard.\n"Mogli smo da kažemo zaustavite sve druge i počnite da pravite ovu vakcinu", kaže profesor Polard.\n"Obezbeđivanje novca bila je moja glavna aktivnost do aprila, samo sam pokušavala da ubedim ljude da smesta počnu da nas finansiraju", kaže profesorka Gilbert.\n"U jednom trenutku morali smo da iznajmimo avion, vakcina je bila u Italiji, a mi smo imali klinička ispitivanja ovde narednog jutra", kaže profesorka Gilbert.\n"Da nismo razmišljali o tome kako da skratimo vreme, možda smo mogli da imamo vakcinu u martu, ali ne bismo započeli sa probnim ispitivanjima sve do juna."\nOn za BBC kaže: "Najveći deo vremena to je samo gomila gluposti."\n"Proces je dug, ne zato što mora da bude i ne zato što je bezbedan, već zbog stvarnog sveta", kaže doktor Tošner.\nBritanska Regulatorna agencija za lekove i zdravstvene proizvode počela je da sprovodi "postepenu procenu" bezbednosti, standarda proizvodnje i efikasnosti Oksfordske vakcine.\nMalo sreće i briljantni naučnici pomogli su da se vakcina protiv Kovida 19 razvije u ovom roku...ReutersIspitivanja vakcine vršena su širom sveta..Desetogodišnji rad na vakcini skraćen je na desetak meseci. A opet nisu pravljene prečice u stvaranju, ispitivanju i proizvodnji...To su dva iskaza...


Aktivnosti kulskih komunalnih preduzeća u prethodnoj nedelji - www.025.rs\nwww.025.rs / KULA / Aktivnosti kulskih komunalnih preduzeća u prethodnoj nedelji\nAktivnosti kulskih komunalnih preduzeća u prethodnoj nedelji\nKraj aprila i toplije vreme za radnike javnih komunalnih preduzeća obično znače početak aktivnosti na uređenju zelenih površina. U skladu sa tim, u Kuli, ekipa odeljenja „Čistoća“ JKP „Komunalac“, tokom prethodne nedelje uredila je zelene površine u ulici Maršala Tita, na dečijim igralištima, oko fekalnih podstanica i u širem centru Kule, te je većina travnatih površina pripremljena za tretiranje protiv pojave krpelja.\nEkipa radne jedinice „Vodovod“ je sanirala kvarove na vodovodnoj mreži u ulicama Vuka Karadžića i Maršala Tita, i pomogla u gašenju požara koji je izbio u domaćinstvu u ulici Veljka Vlahovića.\nElektričari odeljenja “Urbanističko planiranje i održavanje puteva” izvršili su zamenu dotrajalih sijalica ulične rasvete u Sivcu i Liparu.\nU Ruskom Krsturu i Kruščiću, pored redovne dezinfekcije ulica i javnih ustanova, radnici JKP „Ruskom“ pokosili su i uredili zelene površine u centru oba naselja, oko bazena, izletišta Šumice i prostora oko kapele.\nRadnici JKP „Vodovod“ iz Crvenke, pokosili su zelene površine u ulici Moše Pijade i Maršala Tita, te sanirali kvarove na vodovodnoj mreži u ulicama Sime Šolaje, Desanke Maksimović i Moše Pijade.\nRadnici JKP “Radnik”, tokom prethodne nedelje, uz dezinfekciju i tretiranje površina kako bi sprečili pojavu korona virusa, nastavili su uređenje zelenih površina. Tom prilikom pokošen je prostor centra, parka, oko kapele, Mali Stapar, prostor oko teretane na otvorenom, oko Županije i na fudbalskom stadionu „Polet“. Takoće, ekipa ovog komunalnog preduzeća izvršila je i priključenje novog korisnika na vodovodnu mrežu.\nTags: aktovnosti, kulska komunalna preduzeća, prethodna nedelja\nKvartet Vlade Maričića na VI GreenTown jazz festu u Somboru


Prošle godine u blokadi 41.153 preduzeća i preduzetnika › Made-in-Germany.rs\nPrema podacima Narodne banke Srbije (NBS), prošle godine je 26.654 preduzeća i 14.499 preduzetnika bilo u blokadi, ili za oko 1.000 više nego na kraju 2020. godine, a poverioci su od njih potraživali više od 222 milijarde dinara, bez obračunate kamate.\nNa kraju decembra 2021. godine 15.026 firmi je bilo u blokadi gotovo tri godine, što je više od polovine ukupnog broja, sa ukupnim dugom od 154,9 milijardi dinara bez kamate, što čini čak 70 posto ukupnog iznosa. Duže od tri godine u blokadi je i 758 preduzetnika, sa ukupnim dugom od oko dve milijarde dinara, prenose Večernje novosti.\nNeprekidna blokada računa duže od dve godine nije povod da se preduzeća automatski brišu iz registra, već se ona uklanjaju iz evidencije uglavnom iz drugih razloga. Nadležni objašnjavaju da Agencija za privredne registre najčešće pokreće postupak prinudne likvidacije u slučaju da joj do kraja prethodne poslovne godine firma ne dostavi finansijske izveštaje za dve uzastopne poslovne godine.\nU NBS kažu da je, u skladu sa Zakonom o privrednim društvima, Narodna banka Srbije u obavezi da Agenciji za privredne registre podnese inicijativu za pokretanje postupka brisanja preduzetnika iz registra, ukoliko mu je poslovni račun u blokadi duže od dve godine.\nInače, zaključno sa 31. 8. 2021. godine, Narodna banka je Agenciji za privredne registre podnela 3.311 inicijativa za pokretanje postupka brisanja preduzetnika čiji su poslovni računi bili blokirani duže od dve godine.


Kancelarija za KiM: Odbijanjem da formira ZSO Kurti zadao udarac normalizaciji odnosa GracanicaOnline.Info\nKancelarija za KiM: Odbijanjem da formira ZSO Kurti zadao udarac normalizaciji odnosa\n17. decembra 2021. 2 min read\nKancelarija za Kosovo i Metohiju saopštila je da je kosovski premijer Aljbin Kurti još jednom, javno odbijajući da prihvati obavezu Prištine da omogući formiranje Zajednice srpskih opština, “zadao udarac normalizaciji odnosa Beograda i Prištine i potvrdio svoju poziciju destabilizatora regiona”.\nIz Kancelarije navode da Kurti odbija da shvati da postoji jasan kauzalitet između napretka u dijalogu Beograda i Prištine i ukupnih ekonomskih i bezbednosnih prilika u regionu, te da “svaki put kada javno obesmisli taj proces on radi i protiv interesa sopstvenih sunarodnika”.\n“Ako Kurti ne shvata da su regionalna stabilnost, društveni i ekonomski napredak i u interesu Albanaca na Kosovu i Metohiji, a očigledno ne shvata, onda se bavi pogrešnim zanimanjem”, navodi se u saopštenju.\nNapominju da istrajavajući u svojoj politici da je ono što je dobro za Srbe automatski loše za njega i za Albance na Kosovu i Metohiji, “Kurti priznaje da je čovek prošlosti, da je nepopravljivo zarobljen u agresivnim ideološkim matricima, i da daje prednost konfliktu, a ne saradnji”.\n“Naravno da je formiranje Zajednica srpskih opština u interesu Srbije i srpskog naroda u našoj južnoj pokrajini, jer ona je ispregovarana kao čvrst mehanizam zaštite prava i položaja Srba na Kosovu i Metohiji, ali to ne bi smelo da bude problem ni za jednog normalnog i progresivnog albanskog političara”, dodaje se u saopštenju.\nBeogradu je, sa druge strane, u interesu da i Albanci u našoj južnoj pokrajini žive bolje, i mi, za razliku od Kurtija, nikada nismo svoju poziciju u dijalogu gradili tako što smo nastupali sa željom da nekome bude loše, ističu iz Kancelarije za KiM.\n“Produktivan nastavak dijaloga je, prema našem viđenju stvari, u opštem interesu, ali bojim se da značajniji pomaci neće biti mogući dok su u Prištini na vlasti političke strukture koje permanentno obesmišljavaju dijalog, odbijajući da sprovodu preuzete obaveze”, zaključuju iz Kancelarije za KiM.\nTags: Aljbin Kurti dijalog Beograda i Prištine Zajednica srpskih opština Kancelarija za Kim Normalizacija odnosa Beograda i Prištine\nPrevious Mališani iz Goraždevca i Štrpca dobili sportsku opremu\nNext Vjosa Osmani o ruskom uticaju na Srbiju\n26. januara 2022., 05:37


Srbija: Preminuo general Svetozar Marjanović, potpisnik Kumanovskog sporazuma | Kosova.info\nDom|Najnovije|Srbija: Preminuo general Svetozar Marjanović, potpisnik Kumanovskog sporazuma\nSrbija: Preminuo general Svetozar Marjanović, potpisnik Kumanovskog sporazuma\nSvetozar Marjanović (77), general koji je upamćen kao jedan od potpisnika Kumanovskog sporazuma, preminuo je u subotu.\nKako prenosi Nova.rs, Svetozar Marjanović poznat je u narodu kao jedan od potpisnika Kumanovskog sporazuma, koji je označio kraj NATO agresije na tadašnju Saveznu Republiku Jugoslaviju.\nTaj dokument, potpisan 9. juna 1999, podrazumevao je, između ostalog, povlačenje vojske i policije sa Kosova, a dan kasnije Savet bezbednosti UN usvojio je i Rezoluciju 1244.\nPotpisnici dokumenta o vojno-tehničkoj saradnji bili su, u ime međunarodnih snaga NATO i KFOR, britanski general Majkl Džekson, a ispred SR Jugoslavije policijski general Obrad Stevanović i general-pukovnik Vojske Jugoslavije Svetozar Marjanović.\n“Glas odmeren i tih, kao da nije general, kao da nije čovek uramljen u okvir savremene srpske istorije. General-potpukovnik Svetozar Marjanović je potpisnik Vojnotehničkog sporazuma Međunarodnih bezbednosnih snaga (Kfor) i Savezne Republike Jugoslavije, u javnoj komunikaciji poznat kao Kumanovski sporazum. Razgovor počinjemo pitanjem kad je komandi VSRJ bilo jasno da će nas NATO napasti”, pisao je ekspres.net u svom intervjuu sa Marjanovićem 2019. godine.\n“Ta opasnost je pretila od sedmog meseca 1998. godine. To sam prepoznao u jednoj navodno bezazlenoj akciji međunarodne vojne delegacije koja je došla u nekakvu kontrolu naše vojske pod okriljem OEBS. Taj tim je kontrolisao vojsku, mešoviti tim, bilo je Hrvata, Engleza, kasnije su s njima išli i naši oficiri. Taj tim je u suštini detektovao sve naše lokacije. Gde god su dovedeni, kasnije je pogođeno bombama u agresiji. Oni su išli i snimali. Obeležavali koordinate”, pričao je Marjanović.\nKako pišu mediji, Marjanović je preminuo u subotu usled problema sa srcem.\nNajmanji minimalac u Evropi na Kosovu – tek 130 evra za mlađe od 35 godina\nZašto bi neko razuman priznao nezavisnost Kosova, a ne i Republike Srpske


20/09/2019 1:40:31 PM\nNASLOVNA / KONCEPTI (strana 25)\nPo izveštajima Car magazina, sledeća generacija Audi A5 Coupe modela biće prikazana početkom 2016te godine, dok će njegova kabriolet verzija kasniti nekih 6 meseci. Novi model imaće potpuno drugačiji eksterijer u poređenju na trenutni -aktuelni model, i po svemu sudeći će više da „vuče“ ka sportskim linijama. Da bi priča …\nRevidirana verzija Mini Clubman-a na sajmu u Frankfurtu 2015te\nPo svemu sudeći, druga generacija Mini Clubmana bi mogla da bude predstavljena na auto show-u u Frankfurtu 2015. godine. Mini je pre nekoliko meseci predstavio koncept verziju skoro spremnu za serijsku proizvodnju, ali izgleda da ćemo na serijsku varijantu ipak morati da sačekamo još godinu dana. Novi Clubman će koristi …\nGledati kako se testira BMW M2 prototip za 2016tu nikako da dosadi. BMW Blog objavio je upravo jedan interesantan video na kome se vidi test nadolazeće “M dvojke” na Ringu. Pomenuti model dolazi sa potpuno novim turbocharger-om kodnog imena N55, što će ovaj model učiniti dodatno “boljim” kako po performansama, …\nPočinje proizvodnja treće varijacije Audi TT\nAudi je upravo potvrdio da radi na novoj karoseriji TT modela. Kako je predstavljan kupe i roadster verzija, polazeći lokigom pr-ova ove godine moguće je da se radi o offroad modelu sa 5tora vrata, koji je krenuo sa proizvodnjom. Nemački Audi nije hteo više informacija da podeli, međutim rečeno je …\nUslikan Porsche Cayman za 2016\nMarko Vezmar 12/09/2014\tKONCEPTI\nPorše će u narednih 18 meseci izbaciti novi Cayman koji će se po nekoliko stavki razlikovati od trenutnog modela. Naime, pored izmena na prednjem i zadnjem braniku, najveća izmena trebalo bi da se ogleda implementiranom motoru sa 4 cilindra, tj. unapređenim 2.5 benzinskim turbo agregatom iz AUDI-a. Carcoops je uhvatio …\n“Tatin sin” od 17 godina prži gume na F40\nMarko Vezmar 27/08/2014\tKONCEPTI, VIDEO\nNeki roditelji stvarno treba da se zapitaju da li im treba dati decu na starateljstvo. Postoje zakoni, postoje norme koje su propisane, i svako od nas ko se ikad našao za volanom jednog sportskog automobila treba da bude svestan da se deci ne daje auto koji ima preko 450KS. …\nFerrari je kroz istoriju davao domaći zadatak konkurenciji kada je dizajn njihovih automobila u pitanju. Reči hvale kada se italijanski dizajn automobila dovede u pitanje po nama direktna su posledica onoga što je Ferrari uradio tokom svog postojanja. Naglašivanjem agresivnog izgleda, aerodinamike školjke uz odlične performanse učinile su Ferrari danas …\nPage 25 of 27« Prvi...1020«2324252627\t»


Građani/ke općine Stari grad još neće dobiti prevoz “kakav zaslužuju” | Istinomjer\nGrađani/ke općine Stari grad još neće dobiti prevoz “kakav zaslužuju”\n30. Novembra 2017.\t Selma Ašćerić\nGrađani/ke sarajevske općine Stari Grad, koji žive u padinskim predjelima godinama muku muče sa gradskim prevozom. KJKP Gras ni u ovom djelu grada ne zadovoljava potrebe korisnika/ca kada su u pitanju redovne linije i “pokrivenost” udaljenijih predjela. Načelnik općine, Ibrahim Hadžibajrić u nekoliko navrata je izrazio spremnost da se iz općinskog budžeta izdvoje sredstva za kupovinu minibuseva koji će se staviti na raspolaganje GRAS-u, međutim ta ideja nije dobila podršku Vlade KS i KJKP GRAS.\nU otvorenom pismu Hadžibajrić se nedavno obratio Vladi KS, podsjećajući ih na ovaj dugogodišnji problem.\nKao što vam je poznato u općini Stari Grad već godinama se ne odvija redovan gradski prevoz na linijama koje saobraćaju u padinskim dijelovima. Stanovnici starogradskih naselja Širokača, Komatin, Mahmutovac, Jarčedoli, Mošćanica, Vratnik, Hladivode i drugih niz godina ispaštaju zbog neispravnih vozila, nedostatka rezervnih dijelova, nesposobnosti uprave preduzeća, ali i svih ostalih nadležnih, da riješe ovaj problem (…) Pitamo se zašto Vlada KS-a i uprava Gras nema razumijevanja za naše građane i zašto prema njima ima maćehinski odnos? Zašto Vlada KS-a tendenciozno zaobilazi problem gradskog saobraćaja u Starom Gradu gdje, prema evidenciji CIPS-a, živi 57.000 stanovnika od čega većinski dio u padinskim krajevima.\n(Ibrahim Hadžibajrić, 05.10.2017.)\nPodsjećamo, i prošle godine u ovo doba bio je aktuelan isti problem. Općina Stari grad i tada je donijela Zaključak o izdvajanju sredstava za kupovinu minibuseva, koje bi stavila preduzeću GRAS na raspolaganje. Međutim, proces realizacije “zakočen” je, kako od strane KJKP Gras, iz kojeg su tada kazali kako “nemaju dovoljan broj vozača”, tako i zbog tendera za nabavku šest minibuseva koji je poništen.\nNa vanrednoj sjednici Općinskog vijeća Stari grad, održanoj 06.11.2017. ponovo je usvojen Zaključak o izdvajanju 700.000 KM za kupovinu minibuseva za potrebe prevoza građana/ki u padinskim dijelovima ove općine. Privremeni upravitelj i direktor KJKP GRAS, Haris Gušić, pojasnio je da će općinskim sredstvima biti moguće kupiti pet ili šest vozila, ali da će svih 11 spornih linija biti „pokriveno“ i u funkciji do kraja mjeseca.\nSvih 11 linija u Starom Gradu bit će u funkciji do kraja mjeseca, a građani će dobiti prevoz kakav zaslužuju.\n(Haris Gušić, 06.11.2017.)\nPrivremeni upravitelj i direktor KJKP GRAS bio je odlučan da vrlo brzo realizuje ovu ideju, kupi minibuseve, zaposli nove vozače i omogući kontinuiran red vožnje “usklađen sa potrebama stanovnika”.\nCijena jednog vozila je oko 120.000 KM i naravno da su vozila nova – sa garancijom. Minibusi koje ćemo kupiti imaju 27 sjedišta, ergonomsko sjedište za vozača i klimatizirani su (…) Dogovorili smo se i da na narednom konkursu koji GRAS raspiše za prijem vozača, budu primljeni vozači iz Starog Grada koji poznaju ovaj teren i saobraćat će na ovim linijama.\nPrema informacijama koje je Istinomjer dobio iz Kabineta načelnika Hadžibajrića, na današnjoj, 12. sjednici Općinskog Vijeća trebala je biti prezentovana informacija o tome u kojoj fazi je procedura nabavke minibuseva, a čiju kupovinu finansira Općina Stari Grad i Ministarstvo saobraćaja KS.\nNajavljeni rok je prošao, a stanovnici/ce općine Stari grad ipak nisu dobili prevoz “kakav zaslužuju”.\nObećali smo nabavku 25 minibusa za Općinu Stari Grad i grad Sarajevo. Obećao sam da će se to desiti do kraja novembra, međutim nažalost to nije moguće.\n(Haris Gusić, 30.11.2017.)\nGušićev odgovor na nastalu situaciju bio je da je “politika Kantona Sarajevo” da se GRAS-u ne dozvoli nabavljane minibusa i da konstantno ista firma blokira proces. Ispred zgrade Općine okupilo se i blizu 500 radnika GRAS-a, koji zagovaraju stavljanje GRAS-a iznad zakona, odnosno izuzeće GRAS-a iz Zakona o javnim nabavkama,\nNaime, privremeni upravitelj KJKP GRAS, Haris Gušić morao je poništiti odluku o nabavci novih minibusa koji su trebali riješiti problem prijevoza građana, zbog žalbe firme Sejari da konkurs nije u skladu sa Zakonom o javnim nabavkama.\nTrenutno smo zaustavili proceduru, ali to ne znači da smo zaustavili nabavku. Izgubili smo prvu bitku, ali nismo rat. Idemo dalje i kupit ćemo te kombije.\nPrivremeni upravik GRAS-a, Haris Gušić za dosadašnje korake u rješavanju ovog pitanja od Istinomjera dobija ocjenu neispunjeno. I dalje ćemo pratiti da li će i kada građani/ke općine Stari grad dobiti dugo najavljivani gradski prevoz.\nIstinomjer će pratiti i konačni epilog žalbenog postupka o tome da li je, ili ne, Odluka o pokretanju postupka nabavke novih minibusa u skladu sa Zakonom o javnim nabavkama BiH.\nIspunjen prvi korak ka realizaciji projekta Crystalico


Novi Pazar značajna tačka unapredjenja odnosa Srbije i Indonezije – Radio Televizija Novi Pazar\nNovi Pazar značajna tačka unapredjenja odnosa Srbije i Indonezije\nDecember 5, 2017 December 5, 2017 Katarina Radovic 236 Views\nDelegacija ambasade Indonezije predvođena ambasadorom Harijem Kandouom u dvodnevnoj je poseti Novom Pazaru. Oni su najpre razgovarali sa zamenikom gradonačelnika Nebojšom Ravićem i pomoćnikom Nihadom Hasanovićem kao i direktorom Regionalne privredne komore Zvonkom Tufegdžićem. Teme razgovora ticale su se intenziviranja saradnje Novog Pazara i Indonezije, jer je upravo ovaj grad, kako je istakao ambasador Kandou, bitna spona unapredjenja odnosa Srbije i Indonezije. Upravo zbog toga, a na zahtev predsednika ove azijske zemlje, organizovana je dvodnevna poseta Novom Pazaru.\n” Cilj posete Novom Pazaru je podizanje ekonomske saradnje. Zbog toga smo posetili nekoliko najjačih industrija ovde. Kada je u pitanju prosveta, i tu želimo da saradjujemo i da pomognemo, pa smo ponudili stipendije za najbolje srednjoškolce. Kao ambasador Indonezije u Srbiji daću sve od sebe da saradnja izmedju dve zemlje, sa posebnim akcentom na Novi Pazar, posebno u oblasti ekonomije i biznisa, bude intenzivirana i da da konkretne rezultate u budućnosti“ – rekao je ambasador Kandou.\nPomoćnik gradonačelnika Novog Pazara Nihad Hasanović rekao je da se raduje unapredjenju saradnje sa Indonezijom.\nNakon sastanka u Gradskoj upravi delegacije ambasade Indonezije je posetila Gimnaziju i Fondaciju Hadži Nadžija Agušević Karabegović.\n← Ambasador Indonezije obišao Gimnaziju\nKup CEV: Ljubljančani poštuju Pazarce →


Vrtlog dobrih vibracija na Kraljevom trgu | ZLATIBORSKE NOVINE\nPrvi u nizu novogodišnjih koncerata održan je na Kraljevom trgu, koncert trubača Dejana Petrovića i „Big benda”. Poznati trubački sastav priredio je publici sjajan muzički doživljaj. Na repertoaru je bila srpska tradicionalna muzika, autorska muzika benda i obrade internacionalnih numera. Interpretacija Dejana Petrovića i orkestra veoma je autentična, zahvaljujući spoju instrumenata koji ga čine.To je fuzija zvuka tradicionalnih instrumenata trubačkog orkestra sa drugim modernijim, poput spoja zvuka trube i distorzije na električnoj gitari.\nVlasnik titule Prva truba sveta zagrejao je publiku svojim “Vrtlogom” i užičkim kolom , uz koje su zaigrali mnogi posetioci na Kraljevom trgu.Za svačiji ukus je bilo ponešto, od pesama “Kaluđeru” Snežane Đurišić i ‘’Čaršija’’ Al Dina, pa do Alice Merton i pesme “No Roots”.\nDejan je najmlađi dobitnik “Majstorskog pisma”, višestruki osvajač svih nagrada na Saboru u Guči, među kojima i nagrade ‘’Prva truba sveta’’. Sa svojim ‘’Big bendom’’ održao je četiri solistička koncerta u Beogradu . Učestvovao je na svim većim domaćim muzičkim festivalima i nebrojeno puta predstavljao Srbiju na raznim svetskim sajmovima, sportskim i kulturnim događajima.\nVeć večeras, 30. decembra, posetioci najposećenije planine moći će na Kraljevom trgu od 21 čas da uživaju u koncertu popularne pevačice Maje Berović koja će se prvi put predstaviti zlatiborskoj publici.\nBravo za preduzeće “Radulović”! Čiste sneg besplatno, stari i bolesni prioritet\nOpština Bajina Bašta prodaje građevinsko zemljište


“Kuća sećanja i zaborava” u užem izboru za književnu nagradu “Meša Selimović” – Bookvar\nTribina o SF/F motivima u stvaralaštvu Dejvida Bouvija\n“Kuća sećanja i zaborava” u užem izboru za književnu nagradu “Meša Selimović”\nNagrada „Meša Selimović“ biće dodijeljena na 15. Međunarodnim književnim susretima „Cum grano salis“ koji će se održati od 2. do 5. septembra 2015. godine u Tuzli.\nRomani koji su ušli u uži izbor za nagradu „Meša Selimović“ za najbolji roman objavljen u 2014. godini na jezičkom govornom prostoru Bosne i Hercegovine, Hrvatske, Crne Gore i Srbije:\n– Filip David, „Kuća sećanja i zaborava“, Laguna, Beograd, 2014.\n– Dževad Karahasan, „Utjeha noćnog neba“, Profil, Zagreb, 2014.\n– Damir Karakaš, „Blue moon“, Sandorf, Zagreb 2014.\n– Andrej Nikolaidis, „Devet“, Otvoreni kulturni forum, Cetinje, 2014.\n– Ivica Prtenjača, „Brdo“, VBZ, Zagreb 2014.\nPisana u prepoznatljivom stilu uglednog autora, „Kuća sećanja i zaborava“ je jedan od najautentičnijih romana novije srpske književnosti, nagrađen Ninovom nagradom za 2014. godinu.\nMnogo godina kasnije, na jednoj od konferencija o Drugom svetskom ratu na kojima učestvuje, Vajs lutajući noću njujorškim ulicama nailazi na „Kuću sećanja i zaborava“. U jednoj od prostorija ovog neobičnog zdanja pohranjeno je nepregledno istorijsko pamćenje. Hoće li Albert iskoristiti poslednju šansu da promeni svoj identitet u skladu sa rečima jednog svog prijatelja i sunarodnika „Pamćenje je strašnije od svakog zaborava“ ili će odlučiti da ostane to što jeste, bez obzira na bol koji ga razdire?\nOdluku o najboljem romanu doneće žiri u sastavu akademik Enes Karić, predsednik žirija, i članovi akademik Julijana Matanović, književnik Milorad Popović, književnik Hadžem Hajdarević i književni kritičar Vladimir Arsenić.


Tri scenarija propasti "Er Srbije"\nTri scenarija propasti „Er Srbije“\nBiznis Autor:Milena Ilić Mirković06. dec. 202008:26 > 08:3211 komentara\nNajnormalnije bi bilo da "Er Srbija" ode u stečaj s obzirom da je u pitanju kompanija koja je već pojela svoj kapital, ali to nije jedini mogući scenario, kaže za Nova.rs profesor Ekonomskog fakulteta u Beogradu Ljubodrag Savić komentarišući izjavu predsednika Fiskalnog saveta Pavla Petrovića da je "Er Srbija" ispunila uslove za stečaj.\n“Akumulirani gubici su „pojeli“ kapital preduzeća, što u formalnom smislu znači da su ispunjeni uslovi za stečaj”, rekao je Petrović za novi broj nedeljnika NIN.\nSavić kaže za Nova.rs da, gledano iz ekonomskog ugla, za „Er Srbiju“ ne postoji drugo objašnjenje od onog koje je dao profesor Petrović.\n„Ako ‘Er Srbija’ već pet godina, iz godine u godinu, beleži sve veći gubitak, ako država servisira taj gubitak i ako je ocena Fiskalnog saveta da to može dostići čak i dvesta miliona evra, odnosno da su gubici pojeli kapital kompanije, gledano iz ekonomskog ugla, nema drugog načina nego da po sili zakona ta kompanija ide u stečaj“, objašnjava profesor.\n„Ove godine je dobar deo aviona bio prizemljen u celom svetu, što je uticalo i na sve kompanije. Ali taj gubitak „Er Srbije“ je iz godine u godinu i bez toga sve veći i nema mnogo perspektive da se to zaustavi“, kaže Savić.\nProblem je, kako kaže, što „Er Srbija“ nije samo srpska kompanija, već zajednička sa Etihadom.\n„Ja kao građanin, kao i svi ostali, ne znam čak ni najelementarnije elemente iz ugovora koji je Srbija sklopila sa Etihadom. Ne znam šta tamo piše, pa mogu samo da pretpostavim da se država ponaša na način na koji se ponaša jer je na sebe preuzela neke obaveze. A neka obaveza može biti da ako raskine ugovor i otera preduzeće u stečaj mora da plati odštetu, koja nije mala“, kaže profesor.\nDodaje da se ne vidi drugo objašnjenje za upravljanje kompanijom koja „pravi toliki gubitak, koji je iz godine u godinu sve veći, u situaciji gde se ne vidi svetlo na kraju tunela – gde nema nazad, samo napred u propast.“\nNa pitanje šta očekuje da se u skorijoj budućnosti desi sa „Er Srbijom“, odgovara da za to postoje tri moguća scenarija.\n„Prvi je da ‘Er Srbija’ zaista ode u stečaj – to je varijanta koja je iz zakonskog ugla gledano najnormalnija i koju verovatno većina građana očekuje ako posmatra koliko ih košta. Drugi je da država nastavi da se ponaša kao što se ponašala – dakle da sve gubitke pokriva iz bužeta, pa dokle stignemo. Treći je da država počne malo da zateže, u smislu da neće da izvršava svoje obaveze, i onda bi druga strana verovatno tražila hitan stečaj – jer oni ne mogu da fuknkcionišu ako država ne servisira sve što je preuzela“, kaže Savić.\nSmatra da su tri pomenute opcije realne, a ono što nije realno je da Srbija traži drugog strateškog partnera „jer ga u ovom trenutku neće naći“.\n„Ne govorim ništa loše o Arapima, govorim uopšteno o strancima, o tržišnoj kompaniji koja ceni svoje vreme, svoj novac, svoje resurse i potencijale“, objašnjava Savić i zaključuje:\n„Sve dok imaju korist u Srbiji oni će ostati, a da li Srbija to treba da plaća, ne treba.“\ner srbijaetihadpropast er srbije


Ransomware virusi i dalje izazivaju veliku štetu za kompanije – Personal magazin\nPrema rezultatima istraživanja o bezbednosti korporativnih podataka koje su sprovele kompanije Kaspersky Lab i B2B International tokom 2015. godine, a u kojem je učestvovalo više od 5.500 IT stručnjaka iz…\nPrema rezultatima istraživanja o bezbednosti korporativnih podataka koje su sprovele kompanije Kaspersky Lab i B2B International tokom 2015. godine, a u kojem je učestvovalo više od 5.500 IT stručnjaka iz 26 zemalja širom sveta, utvrđeno je da je skoro polovina (45 odsto) kompanija upoznata sa ozbiljnom pretnjom koju predstavlja cryptomalware, poznatiji i kao ransomware, što predstavllja značajan porast u odnosu na istraživanje iz 2014. godine, kada je tek 37 odsto kompanija bilo upoznato sa ovom pretnjom. Međutim, uprkos povećanoj svesti o ovom problemu, cryptomalware napadi nastavljaju da u velikoj meri utiču na poslovanje kompanija. Jedan od takvih ransomware virusa jeste CryptoLocker, za koji stručnjaci smatraju da je do sada zarazio više od 234.000 računara širom sveta.\nGlobalni broj sajber pretnji nastavlja da se povećava, a sajber kriminalci otkrili su da maliciozna enkripcija podataka, uz novčanu ucenu, može biti izuzetno profitabilna. Mnoge kompanije priznale su da često jednostavno plate „otkup“ kako bi povratile podatke.\nKompanije predstavljaju primamljive mete za ucenjivačke napade. Bez obzira na to da li su u pitanju male firme ili velika preduzeća, cryptomalware će naći način da uđe u sistem ukoliko ne postoji bezbednosno rešenje koje ga blokira. Kao i drugi oblici malvera, cryptomalware u mrežu ulazi preko i-mejlova, malicioznih fajlova ili linkova sa zaražene veb stranice koje zaposleni potom otvaraju ili preuzimaju, ne sluteći da se u njima nalazi štetni program. Ne postoje znaci koji bi upozorili korisnika da je njegov računar zaražen sve dok ne primi zahtev za otkup informacija.\nPouzdano višeslojno bezbednosno rešenje jedina je stvar koja može da stane na put cryptomalware napadima.\n„Cryptomalware napadi veoma su profitabilni i postaju veoma popularni među sajber kriminalcima. Kompanije često plaćaju „otkup” bez ikakvih garancija da će njihovi podaci biti otključani nakon toga, a postoje dokazi da loše kodiran ransomware malver može u potpunosti da ošteti podatke, do te mere da ne mogu biti povraćeni. Najbolji način da klijenti zaštite kompanijske podatke i sredstva jeste primena sveobuhvatnih bezbednosnih mera koje pokrivaju sve aspekte poslovanja, od infrastrukture i skladištenja podataka do mobilnih mreža, kao i obuku zaposlenih i podizanje svesti o sajber pretnjama. Štaviše, neophodno je da postoje rezervne kopije podataka kako se kompanija ne bi našla u neprijatnoj poziciji da mora da bira između plaćanja otkupa i gubitka podataka”, izjavio je Dejvid Em (David Emm), glavni bezbednosni istraživač u kompaniji Kaspersky Lab.\nZaštita za krajnje korisnike, Kaspersky Endpoint Security for Business i Kaspersky Small Office Security, pomaže kompanijama svih veličina da reše problem cryptomalware napada koji je u sve većoj meri prisutan, kao i da zaštite svoja sredstva nudeći im pouzdanu zaštitu od poznatih, nepoznatih i naprednih sajber pretnji, uključujući i napade ransomware malverom.\nBezbednosno rešenje kompanije Kaspersky Lab uključuje i modul System Watcher, dizajniran da sačuva lokalne zaštićene kopije fajlova i da neutrališe promene prethodno uzrokovane cryptomalware virusom. Skeniranjem najbitnijih podataka koji se odnose na promene u sistemu, ovo bezbednosno rešenje prati informacije o formiranju i modifikaciji fajlova i identifikuje sve promene u sistemu kao i promene koje se odnose na prenos podataka u okviru mreže. Samostalnim određivanjem da li je program maliciozan ili ne, System Watcher omogućuje bolju i sveobuhvatniju zaštitu od ransomware malvera i upada u sistem. Modul takođe omogućuje automatski oporavak podataka i štedi vreme i trud koji su neophodni za vraćanje podataka sa rezervnih kopija, a takođe smanjuje i vreme zastoja.\nRansomware virusi i dalje izazivaju veliku štetu za kompanije was last modified: March 14th, 2016 by Redakcija


DODIK: Stranci uložili 20 miliona evra da bi.. | Skandalozno\nMilorad DODIK optužuje: Stranci uložili 20 miliona evra za mešanje u izbore u BiH!\nPredsednik Republike Srpske Milorad Dodik na današnjoj konfereniciji za novinare zahvalio je predsedniku Srbije Aleksandru Vučiću, koji je potencirao pitanje uplitanja stranaca u politiku BiH i dodao da je vladajuća koalicija upozoravala na taj problem, ali da javnost nije bila zainteresovana za te podatke.\nOn je istakao da su stranci uložili oko 40 miliona maraka u rad nevladinih organizacija i pojedinih medija u BiH i da je britanska vlada podržavala Mladena Ivanića i da to još radi.\nDodik je istakao da je u BiH došlo 40 Britanaca, od kojih je pet u Banjaluci gde se svaki dan bave pitanjima destabilizacije, kao što se i stara američka administracija bavi pitanjima izbora.\nMilorad Dodik – foto: RTRS\nDodik je istakao da će on kao član Predsedništva BiH, insistirati da se ukine mešanje stranaca u politiku u BiH i funkcija visokog predstavnika, da se poštuje Ustav BiH i da će mu na prvom mestu biti interesi Republike Srpske.\n“Kao član Predsedništva BiH ću insistirati na ukidanju stranog mešanja, što Ivanić nije sposoban i neće, da se dijalog između stranaca i institucija vlasti na prostoru BiH odvija u okviru standarda koji su za sve normalne zemlje potrebni, izbaciti ih iz bilo kakvog upliva i mogućnosti da se bave makro ili mikro pitanjima na nivou BiH“, rekao je Dodik.\nOn je naveo da se iz stranih ambasada pozivaju ljudi koji su na listama i sa kojima se navodno razgovara demokratski, a u suštini sugeriše način ponašanja.\n“Imamo tačne podatke kada se razgovaralo i šta je rečeno”, rekao je Dodik novinarima u Banjaluci.\n(Skandalozno.rs, Izvor: RTRS)\nBudite prvi sa komentarom na članku "Milorad DODIK optužuje: Stranci uložili 20 miliona evra za mešanje u izbore u BiH!"


RTS :: Dogovor Vučića i Stoltenberga – brzi kontakt u slučaju krize na KiM\nPolitika Dogovor Vučića i Stoltenberga – brzi kontakt u slučaju krize na KiM\nponedeljak, 08. okt 2018, 10:38 -> 11:56\nPredsednik Srbije Aleksandar Vučić rekao je da se dogovorio sa generalnim sekretarom NATO-a Jensom Stoltenbergom da u slučaju bilo kakve krizne situacije na KiM mogu brzo da stupe u kontakt, kako bi mogli da se spreče sukobi i teže posledice.\nAleksandar Vučić je rekao da je zamolio Jensa Stoltenberga da se ne smanjuje misija Kfora na KiM, jer je to jedina zaštita za srpski narod.\n"Imao sam duge razgovore sa Stoltenbergom i razgovarali smo o svim vrstama saradnje Srbije i NATO-a. Ta saradnja je dobra i imamo dosta zajedničkih aktivnosti. Posebnu pažnju smo obratili pitanju KiM i na ulogu Kfora i bezbroj puta sam ga molio da ne smanjuje svoju misiju na KiM", rekao je Vučić ističući da Kfor ima efektinu ulogu u zaštiti Srba.\nNavodi da su se dogovorili da u svakom trenutku kada postoje krizne situacije mogu da stupe u kontakt kako bi se izbegle teže posledice i zahvalio mu što je to prihvatio.\n"Ako budemo imali potrebe u najkraćem roku, od nekoliko minuta stupićemo u kontakt i moći da rešavamo to odmah i pomognemo, kako bismo mogli da objasnimo šta je to što se dešava na terenu i pomognemo u zaštiti stanovništva. Malo mi je lakše jer ćemo moći da kažemo šta se dešava na terenu i pomognemo u zaštiti stanovništva", rekao je predsednik Srbije.\nVučić je rekao da je sa generalnim sekretarom Jensom Stoltenbergom razgovarao o nedavnoj situaciji na Gazivodama.\nDodao je da je Briselskim sporazumom iz 2013. godine u tački devet definisano kako se formira policija za sever Kosova i Metohije i da je regionalni komandant te policije Srbin.\nIstakao je da tog dana niko iz regionalne policije nije znao da dolaze "ljudi sa dugim cevima, puškama i snajperima".\n"Da li su znali Euleks i NATO – ne znam, ali regionalni komandant nije, kao što ni vlasti u Srbiji nisu znale za Tačijevu ideju da obiđe Gazivode", rekao je predsednik Srbije.\nPrema njegovim rečima, postoji dogovor u Briselu o dva uslova za ulazak albanskih naoružanih trupa na sever Kosova – uz dozvolu NATO-a, i uz saglasnost srpske zajednice.\nKako kaže, ne zna da li su imali dozvolu NATO-a, ali srpsku zajednicu nisu pitali.\nVučić smatra da na KiM niko drugi osim Srba nije ugrožen i da ne postoji slučaj gde Srbi ugrožavaju Albance, dok je Srbima ugrožen povratak, kradu im stoku, tuku decu...\nZamolio je Kfor da čuva Srbe u skladu sa rezolucijom 1244.\nIstakao je da je Stoltenberg jedan od retkih koje je te večeri, kada se dogodila situacija na Gazivodama mogao da dobije što je, ocenjuje, doprinelo smirivanju situacije.\nPredsednik je rekao da je na tome zahvalan i izrazio uverenje da će na uspešan način sarađivati i u budućnosti.\nPredsednik Srbije je, komentarišući izbore u BiH, čestitao građanima na mirno sprovedenim izborima.\nStoltenberg: Odmah smo reagovali na vest o ROSU na Gazivodama\nGeneralni sekretar NATO-a izjavio je da je Kfor prošle subote, 29. septembra, kada su se specijalci ROSU pojavili na jezeru Gazivode, poslao ljude na teren, koji su izvestili da nisu videli da se tamo izvodi vojna operacija, niti da je iko uhapšen, ali je poručio i da je važno da se svi sudrže od provokativnih poteza i izjava.\n"Kfor je na Kosovu i Metohiji da bi štitio sve zajednice koje tamo žive, naravno i Srbe. Kfor je pratio pažljivo i brižljivo situaciju od subote, poslali su ljude na teren, izvestili da nisu videli vojnu operaciju, niti da je iko hapšen", rekao je Stoltenberg odgovarajući na pitanja novinara u Mladenovcu.\nDodao je da je bio u kontaktu sa predsednikom Srbije, koji mu je izneo zabrinutost srpske strane, kao i da je razgovarao o tome i sa rukovodstvom u Prištini.\nIstakao je da je važno da Kfor i dalje bude priustan na KiM, da bude u prilici da reaguje i štiti ljude ako bude potrebno, ali i da se istovremeno radi na smirivanju napetosti i na potrazi za političkim rešenjem.\nPoručio je da NATO podržava dijalog Beograda i Prištine.\n"Pozivamo na suzdržanost i nastavićemo da radimo, da budemo prisutni na KiM u okviru našeg mandata UN. Svi treba da se suzdrže od provokatvnih dela i govora. Kfor će nastaviti da bude prisutan na KiM i da prati stanje i da štiti sve", rekao je generalni sekretar NATO-a.\n(ponedeljak, 08. okt 2018, 12:27)\nDa li im možemo verovati posle svega?\n(ponedeljak, 08. okt 2018, 11:32)\nNe znam koliko mozemo da verujemo toj alijansi.\n(ponedeljak, 08. okt 2018, 11:16)\n(ponedeljak, 08. okt 2018, 11:09)\nRazumevanje i mir na Balkanu prava stvar za srpski narod.Predsednik i sadašnja vlast se mukotrpno trude da nam to obezbede.


Postavljen kamen temeljac Naučno-tehnološkog parka - juGmedia\nNa platou kod Elektronskog fakulteta u Nišu danas je postavljen kamen temeljac Naučno-tehnološkog parka površine 14.000 kvadrata.\nNa svečanosti organizovanoj tim povodom, Ministar prosvete, nauke i tehnološkog razvoja Mladen Šarčević izjavio je da projekat izgradnje Naučno-tehnološkog parka iznosi oko 10 miliona, a dodatnih milion evra biće obezbeđeno za opremu.\n„Biće to jedini tehnološki park koji će u startu dobiti kvalitetnu i savremenu opremu za inovativna istraživanja. Izgradanja počinje sada, a završava se za 14 meseci“, kazao je Šarčević.\nPrema njegovim rečima ulaganja u naučno-tehnološke parkove u Nišu, Beogradu i Novi Sad dostižu 100 miliona evra.\n„Spona obrazovanja, nauke i privrede, dovodi do one srećne kombinacije da su tehnološka znanja u funkciji razvoja društva tako da mladi svoju šansu vide ovde“, rekao je Šarćević.\nOn je podsedio da iduće nedelje u Skupštinu Srbije ulazi novi, prvi put napisan Zakon za nauku.\n„Poseban fond za nauku, koji zakon predviđa, biće prilika da se pokrene novi naučni ciklus, da taj fond ima sredstva ne samo iz matičnog ministarstva nego i iz drugih delatnosti i ministarstava. Po uzoru na razvijene zemlje, druga privredna društva i preduzeća će ulagati u Fond za nauku“, rekao je Šarčević.\nDirektorkа Evropske investicione bаnke zа Zаpаdni Bаlkаn Dubrаvkа Negre istakla je na polaganju kamena temeljca da ta banka podržava odluku Vlade Srbije da ulaže u nauku i istraživanja da bi oni koji su najvredniji, najpametniji i najškolovaniji ostanu u zemlji i doprinesu da postane lider u regionu.\n„Naučno-tehnološki park u Beogradu je završen, u Novom Sadu se završava. Uskoro će početi izgradnja Biosensa. To je lider u digitalizaciji u poljoprivredi Srbije ne samo u regionu već i u Evropi“, izjavila je Negre.\nRektor niškog Univerziteta Dragan Antić izjavio je da će Naučno-tehnološki park činiti jedinstvenu celinu sa inovacionim centrom na Univerzitetu i Start-ap centrom na Elektronskom fakultetu.\n„Ovim se sprovodi dugogodišnja ideja da se inovativna znanja transferišu u inovativne proizvode i usluge“, rekao je Antić.\nGradonačelnik Niša Darko Bulatović istakao je da se izgradnjom NTP-a ispunjava obećanje koje Vlada Srbije dala prilikom sedmodnevnog boravka u Nišu pre dve godine.\nPet škola u Medveđi dobija interaktivne table\nOd ponedeljka novogodišnje ukrašavanje Niša\nNIŠ/DOLJEVAC - U požaru koji je izbio juče oko 18,40 časova u selu Čapljinac, opština Doljevac, stradala je jedna muška osoba. (više…)\nGradska organizacija Dveri u Vranju pokrenuće narednih dana peticiju za sazivanje referenduma za ili protiv osnivanja centra za migrante na teritoriji…


Opširnije: Мisterija sonde „Марс 6“ i pokvareni tranzistori Komentara (2)\nOpširnije: Sovjetska zastava na 'Apollu 11'\nOpširnije: 52. godina od Korone\nKratka istorija raketa sa vertikalnim sletanjem\nDatum kreiranja: ponedeljak, 22 jun 2020 12:12\nOd početka kosmičkog doba, ponovna upotreba elemenata kosmičkih letilica bila je nužna za smanjenje ogromnih troškova misija. Ustvari, isprva se mislilo da je najprirodniji način povratka iz kosmosa spustiti se vertikalno istom raketom kojom se uzletelo (treba samo pogledati stripove poput ikoničnog Flash Gordona ili 'Tintina na Mesecu' iz '53.). Ali realnost jednačine Ciolkovskog dovela je do otrežnjenja od ovih snova u korist raketa sa jednokratnim stepenima, efikasnijim i lakšim za izgradnju. S druge strane, tehnologija 50-ih jednostavno nije ogućavala automatsko spuštanje prvih raketnih stepeni, sem ako nisu nosili ljude, ali čak i tada je to predstavljalo veliki izazov. Zato nije čudno što su prvi projekti za ponovno korišćenje elemenata raketa uključivali upotrebu jednostavnih padobrana ili krilatih letilica koje bi iskoristile atmosferu za povratak kući.\nOpširnije: Kratka istorija raketa sa vertikalnim sletanjem 11 komentare\nOpširnije: Mesec i SF priča 11 komentare\nOpširnije: Još jedan dokaz da su ljudi nekad hodali po Mesecu Komentara (4)\nOpširnije: Pola veka od Apolla 13: 'Houston, we've had a problem' Komentara (3)\nOpširnije: Kritika spejs šatlova 7 komentare\nUspješan neuspjeh Apollo 13


You searched for siniša mali - Stranica 22 od 25 - KRIK\nObjavio/la KRIK.rs oktobar 28, 2015\nAdvokatica briše Malog sa funkcije direktora ofšor firmi\nAdvokatica gradonačelnika Beograda Siniše Malog, Ana Ivanova Panajotova iz Bugarske, podnela je pre dva dana nova dokumenta u kojima se ona navodi kao direktor ofšor firmi, saznaje Mreža za istraživanje kriminala i korupcije – KRIK. Piše: Dragana Pećo Pola sata pre ponoći u nedelju 25. oktobra, Panajotova je elektronskim putem […]\nObjavio/la KRIK.rs oktobar 27, 2015\nGradski menadžer Goran Vesić najavio je da će Beograd dobiti još 1.000 komunalnih policajaca. Imajući u vidu incidente sa građanima u kojima su oni učestvovali i naročito bahat, neprofesionalan i protivzakonit odnos prema novinarima ova informacija pre bi trebalo da nas zabrine nego da nas obraduje. Piše: Ratko Femić Ni […]\nObjavio/la KRIK.rs oktobar 23, 2015\nPratite najvažnije reakcije na priče „Siniša Mali tajno kupio 24 stana na bugarskom primorju“, „Mali nezakonito dobio 10 hektara državne zemlje“ i „Siniša Mali pomogao ocu da privatizuje ʿBratstvoʿ“ koje je objavila Mreža za istraživanje kriminala i korupcije – KRIK. Stranicu ćemo svakodnevno ažurirati novim informacijama. Pokret Dosta je bilo: Tražimo hitnu smenu Siniše […]\nPostupak protiv komunalnog policajca zbog incidenta sa KRIK-om\nPosle jučerašnjeg incidenta na šetalištu kod kafića „Savanova“, kada su pripadnici Komunalne policije iz pratnje gradonačelnika nasrnuli na novinare KRIK-a i oduzeli im fotoaparat i telefon, biće pokrenut disciplinski postupak. Piše: Slobodanka Knežević Osim što su nezakonito obrisale snimke, osobe iz obezbeđenja nisu bile uniformisane, niti su želele da pokažu […]\nKRIK objavljuje overena dokumenta koja pokazuju da je gradonačelnik Siniša Mali i nakon što je stupio na javnu funkciju ostao direktor ofštor firmi sa Devičanskih Ostrva i potpisivao dokumenta u vezi sa kupovinom stanova. Piše: Dragana Pećo Ova dokumenta novinari KRIK-a preuzeli su danas 22.10.2015. iz bugarskog trgovinskog registra sa […]\nObjavio/la KRIK.rs oktobar 21, 2015\nObezbeđenje gradonačelnika sprečilo KRIK da Malom postavi pitanja\nObezbeđenje gradonačelnika Beograda Siniše Malog fizički je sprečilo novinare KRIK-a da mu postave pitanje u vezi sa 24 stana koje je Mali kupovao i prodavao kao direktor dve ofšor firme. Novinari su pošli za gradonačelnikom koji se sa nekolicinom ljudi uputio prema gradilištu, rekli da su sa portala KRIK i zamolili ga […]\nObjavio/la KRIK.rs oktobar 19, 2015\nDokumenta demantuju Sinišu Malog\nUkoliko je, kao što tvrdi, vlasnik samo jednog od 24 stana u luksuznom bugarskom letovalištu „Sveti Nikola“, Siniša Mali je dužan da javnosti kaže za koga je kupovao stanove vredne pet miliona evra i čije interese zastupa osim interesa građana Srbije. Piše: Stevan Dojčinović, glavni i odgovorni urednik KRIK-a Gradonačelnik […]\nObjavio/la KRIK.rs maj 21, 2020\nDok je Milutin Folić bio prvi urbanista Grada Beograda, pomogao je da se sagrade neki od najvećih prestoničkih stambenih kompleksa. Danas, kada je u privatnom biznisu, posredstvom svoje agencije prodaje stanove upravo ovih luksuznih naselja – „Beograda na vodi“, „K-distrikta“, „Taurunuma XXI“ i drugih, otkriva KRIK. Pišu: Saša Dragojlo, Dragana […]\nObjavio/la KRIK.rs januar 20, 2020


ZAVODE RED Šefovi u RUGIP ostaju bez neograničenog mandata\nNovo rukovodstvo Republičke uprave za geodetske i imovinsko-pravne poslove (RUGIP) odlučilo je da zavede red u svojim redovima, a prvi na udaru biće šefovi područnih jedinica kojima će biti ukinut neograničen mandat i on će zavisiti od postignutih rezultata.\nPotvrdila je to direktorka RUGIP Bosiljka Predragović koju je Vlada RS nedavno, nakon što je bila vršilac dužnosti, imenovala na ovu funkciju.\n- Pripremamo novi pravilnik o unutrašnjoj organizaciji i sistematizaciji radnih mesta prema kojem će, između ostalog, biti promenjen radno-pravni status šefova područnih jedinica ove uprave. Oni će biti birani na period od 5 godina - istakla je Predragovićeva za Glas Srpske.\nAnaliza koja je urađena kao prethodnica pravilniku pokazala je da će ograničavanjem mandata šefovima biti postignuta veća efikasnost u radu područnih jedinica i kancelarija RUGIP u 64 jedinice lokalne samouprave u Srpskoj.\nNjihov mandat do sada je bio na neodređeno vreme pa se, prema rečima Predragovićeve, zbog toga dešavalo da nisu motivisani da postižu što bolje rezultate u radu.\n- Veća efikasnost u radu područnih jedinica je i u našem i u interesu građana i ogleda se prvenstveno u obezbeđivanju što kvalitetnijih i bržih usluga građanima koje su iz domena RUGIP - kazala je Predragovićeva.\nOna je za vršioca dužnosti direktorke, a potom i za direktorku RUGIP imenovana nakon što je bivši direktor Miloš Komljenović u oktobru 2017. godine razrešen sa funkcije.\nNjegova smena usledila je nakon što je, posle brojnih hapšenja u ovoj instituciji, kompletno rukovodstvo stavilo mandate na raspolaganje Vladi RS.\nPrvo je početkom jula prošle godine uhapšen pomoćnik direktora RUGIP za poslove nadzora i bivši zamenik pravobranioca RS u Banjaluci Mirko Stojčinović.\nU toku mu je suđenje u Okružnom sudu u Banjaluci zbog mahinacija u vezi sa zemljištem grada Banjaluka u slučajevima "Građa", "Naš dom" i "Poljoprivredna škola". Zajedno s njim sude i njegovom nasledniku u Pravobranilaštvu RS Borislavu Jeličiću.\nŠEFOVI DOGOVARALI MILIONSKI KRIMINAL Potvrđena optužnica za zloupotrebe u RUGIP\nRUGIP BRINE O SVOJIM KADROVIMA Optuženi za VIŠEMILIONSKU ŠTETU iz pritvorske ćelije seli u šefovske fotelje\nU sklopu nastavka istrage o mahinacijama u oktobru su uhapšeni i pomoćnik direktora RUGIP Aleksandar Deurić, šef banjalučke područne jedinice te uprave Dragan Grulović i stručne saradnice Doris Kremenović i Željka Milinković.\nI njima je počelo suđenje u Okružnom sudu u Banjaluci, a optuženi su za zloupotrebe službenog položaja u predmetima "Naš dom" i "Građa", te trgovinu uticajem u predmetu "Varnica Marija".\nNovi zakon o RUGIP\nS ciljem postizanja veće efikasnosti u obavljanju poslova u izradi je i novi zakon o RUGIP.\nPotreba za donošenjem zakona istaknuta je i u decembru prošle godine kada je RUGIP posetio predsednik RS Milorad Dodik koji je rekao da nema mesta za neposlušnost i da u upravu treba uvesti više reda.\nU RUGIP je vreme čekanja na obradu predmeta već smanjeno i predmeti budu rešeni u roku od 15, a knjiženje hipoteka u roku od 7 dana.


Vladavina prava mera uspeha u pregovorima - Dnevni list Danas\nPočetna » Politika » Vladavina prava mera uspeha u pregovorima\nVladavina prava mera uspeha u pregovorima\nNa kraju godine je i dobro, ali i obaveza, napraviti analizu svega onoga što je urađeno, videti šta je dobro a šta treba poboljšati. Posebno ta obaveza stoji kada je reč o prvoj godini pregovaračkog procesa za članstvo Srbije u EU.\n0Piše: DanasOnline 07. januara 2015. 14.51\nPosle zvaničnog otvaranja pregovora 21. januara, prva faza u pregovorima je veliki posao upoznavanja sa stepenom naše usklađenosti sa standardima EU u svim njenim politikama, planovima za dalje usklađivanje i posebno sprovođenje svih tih novih zakona, mera i instrumenata. To je proces skrininga, analitičkog pregleda, koji smo u potpunosti završili za 26 od 35 pregovaračkih poglavlja.\nJako puno toga sada već znamo. Potpuno nam je jasno da ima poglavlja koja možemo relativno lako ispregovarati, jer nema previše evropskih standarda a već smo započeli da unosimo dobre prakse u naše zakonodavstvo. Takva su poglavlja posvećena industrijskoj politici, gde se akcenat stavlja na podršku razvoju preduzetništva i korišćenju evropskih programa u ovoj oblasti, ali i oblasti obrazovanja i kulture kao i istraživanja i razvoja.\nIma i onih poglavlja gde ne treba preterano žuriti, jer bi brzina nanela štete i privredi, i potrošačima. Tako je u slučaju slobodnog kretanja roba, jer ono podrazumeva uvođenje standarda za svaki proizvod, što zahteva ne samo da ti standardi budu uneti zakonima već i ojačavanje inspekcijskih službi, akreditacionih tela za izdavanje sertifikata, i naravno, učenje proizvođača o vrstama tih standarda. Kada kažemo ne treba žuriti, ne znači ne treba raditi – naprotiv, rad je započeo odmah kroz pravljenje popisa tih standarda i dosadašnjeg nivoa usklađenosti, kao i planova i procena potrebnih finansijskih sredstava.\nPosebnu pažnju smo stavili na analizu onih poglavlja koja smo i u našem Okviru za pregovore definisali kao ključna za pregovore: takva je oblast poljoprivrede i ruralnog razvoja, zato što to jeste važan strateški interes za Srbiju. Posle usvajanja Strategije razvoja poljoprivrede, u pripremi je Akcioni plan za njeno sprovođenje, gde ćemo, pre nego što to EU od nas zatraži, pokazati koje to mere imamo na umu za razvoj sela i poljoprivrede. Takođe, konačno smo i potpuno spremni da Uprava za agrarna plaćanja, kojom će sredstva EU za pomoć poljoprivrednoj proizvodnji biti dostupna svim poljoprivrednicima u Srbiji, bude i potpuno operativna. Time ćemo kombinovati potrebna sredstva dostupna preko EU sa sredstvima iz srpskog budžeta, što će naravno, dati više mogućnosti kao pomoć za razvoj. Novi Zakon o energetici je korak ka definisanju osnovnih elemenata daljeg razvoja u ovoj oblasti, kojim se dodatno usklađujemo sa obavezama iz Energetske zajednice, ali i pripremamo na razgovore o energetskoj politici EU. Takođe, kao obavezu smo veoma dobro razumeli i počeli da pripremamo plan za skladištenje obaveznih rezervi nafte. Tu se jako dobro pokazuje razlika između nas i država koje su ovo pitanje pregovarale pre nas – njihova iskustva govore da je za takvo skladište potrebno bezmalo 700 miliona evra, ali mi dobar deo ovog posla već imamo završen postojećim skladištima.\nNajizazovnija, najobimnija i najskuplja politika je zaštita životne sredine i klimatske promene, i prema prvim procenama celokupno usklađivanje u ovoj oblasti zahteva više od 10 milijardi evra. Svakako, za to je potrebno i vreme i snalaženje da potrebna sredstva nisu samo iz budžeta, i da se mogu posmatrati kao prostor za investicije. Reciklaža otpada, upravljanje otpadnim vodama su u mnogim državama prostor za razgovore sa svima koji su zainteresovani da ulože svoja sredstva, jer spadaju u pitanja koja mogu doneti i značajnu dobit. Tako planiramo da potrebna sredstva delimično budu obezbeđena domaćim budžetom, delom iz programa EU, bilateralnih programa pomoći, ali najviše iz investicija, za koje već sada ima zainteresovanih. Međutim, sami moramo izuzetno pametno razmišljati o pitanju zaštite prirode, kao nacionalnog dobra, a klimatske promene nisu samo pitanje za Srbiju, već za uključivanje u širi, svetski koncept borbe protiv njihovih negativnih efekata.\nVeoma smo svesni da je vladavina prava mera uspeha u pregovaračkom procesu, ali nam je mnogo važnije da je postavimo na taj način da bude dobra osnova stabilne Srbije. Zato smo jako ozbiljno pročitali sve preporuke iz Izveštaja sa skrininga u Poglavljima 23 i 24, a timovi koji su za njih zaduženi ozbiljno rade na Akcionim planovima za ostvarivanje ovih preporuka. Svaka od preporuka mora imati i razvijeni sistem mera kojim će preporuke biti sprovedene, sa jasnim indikatorima uspeha, sa odgovornim osobama za njihovo sprovođenje i sa jasnom finansijskom procenom potrebnih sredstava. Kako ovi planovi još nisu u potpunosti usklađeni sa Evropskom komisijom, pozivam sve da na sajtovima Ministarstva pravde i MUP pogledaju predložene mere i pogledaju koliko je to ozbiljan posao pred nama.\nI konačno, prvi put smo prošli i pisanje i usvajanje jedne pregovaračke pozicije, za Poglavlje 32, Finansijski nadzor. Neuobičajeno za pregovarački proces, nismo odabrali da to bude neko od „lakših“ poglavlja, već ono za koje smatramo da je dosta urađeno ali da nam treba dalja pomoć za uspostavljanje sistema transparentne finansijske kontrole trošenja budžetskih sredstava. Nacrt ove pozicije smo raspravljali sa Odborom za evropske integracije Skupštine Srbije, kao i sa radnom grupom Nacionalnog konventa, a onda je usvojila i Vlada Srbije i poslala EU. Tako smo videli koliko nam vremena treba i na koji način možemo da je najbolje komuniciramo sa svima, kako bi proces bio inkluzivan. Zato stalno naglašavamo da smo spremni da otvorimo ovo Poglavlje za pregovore, ali je ipak odluka u rukama država članica EU. Nadamo se da će nam u prvim mesecima naredne godine i ovo postati stvarnost, kako bismo dalje mogli da nastavimo brže.


"Ljudi, počeo Bird Box, nijedna aplikacija ne radi": Pao je Fejsbuk, al' nikad neće Tviter zajednica - Nedeljnik\n"Ljudi, počeo Bird Box, nijedna aplikacija ne radi": Pao je Fejsbuk, al' nikad neće Tviter zajednica\nDan posle velikog problema sa društvenim mrežama iz "Fejsbuk familije" posledice se i dalje osećaju u Evropi i Aziji, a kod strastvenih ljubitelja društvenih mreža proces oporavka mogao bi da traje danima\nČini se da se Fejsbuk oporavlja od šoka koji je trajao 14 sati. Sve to vreme društvene mreže pod kontrolom te kompanije bile su nedostupne širom sveta. Najviše su bili pogođeni Fejsbuk i Instagram.\nPoslednji put je ovakav poremećaj viđen 2008. godine, kada je sajt imao 150 miliona korisnika, što je mizeran broj u odnosu na današnjih 2,3 milijarde.\nA onda je bizarna situacija dobila svoj još bizarniji nastavak - Fejsbuk se oglasio na Tviteru.\n"Svesni smo da neki ljudi trenutno imaju problem sa pristupom aplikacijama iz Fejsbuk familije. Radimo na rešavanju problema što je pre moguće", stoji u toj objavi na Tviteru.\nKao odgovor na glasine objavljene na drugim društvenim mrežama, kompanija je saopštila da problemi nisu rezultat napada virusa DDoC - to je vrsta sajber-napada koji uključuje zaustavljanje usluge sa izuzetno velikim prometom.\nSve je počelo oko 16 časova u sredu, a korisnicima su "poslušnost otkazale" prvo Fejsbuk aplikacija koja se sporo učitavala, desktop verzija mesindžera, a onda su i korisnici Instagrama bili onemogućeni da osveže svoje fidove i postavljaju novi materijal.\nMobilna verzija mesindžera kao i VocAp pružali su mogućnost razmene poruka, ali ne i slanje slika, video snimaka i glasovnih poruka.\nKao i uvek, na jedinoj dostupnoj društvenoj mreži u tom trenutku pojavio se niz duhovitih komentara.\nMnogi su govorili o smaku sveta i napadu vanzemaljaca.\nLjudi, počeo Bird Box\nnijedna aplikacija ne radi\n— Botas (@AstroBotas) 13. март 2019.\nBilo je i posprdnih komentara da su korisnici sami krivi za to što ih je "snašlo".\nGospode bože šta piše ovde kongruencija minus hiljadu\n— Re Re Remy (@remy_stormborn) 13. март 2019.\nZanimljivo je izgledala i naredba ministarke građevinarstva, saobraćaja i infrastrukture Zorane Mihajlović koja je baš u danu kada su "pale" sve društvene mreže naložila svim preduzećima iz oblasti infrastrukture da otvore Fejsbuk, Instagram i Tviter.\nNije još skroz otvoreno, a kad će biti ne znamo.


AUSTRALIJA UPALILA PLAMEN POBUNE: Melburn protiv kovid terora i novog zakona! Advokati uz narod! - Naša Borba\nAUSTRALIJA UPALILA PLAMEN POBUNE: Melburn protiv kovid terora i novog zakona! Advokati uz narod!\nHiljade Australijanaca izašlo je na ulice Melburna kako bi protestovalo zbog obavezne vakcine i predloženog zakona koji bi premijeru države Viktorije Daniel Andrews-u dao više slobode da proglasi pandemiju i uvede karantin.\nVelika grupa demonstranata, među kojima su bili i deca i starci, nosila je australijske zastave i marširala kroz Centralnu poslovnu četvrt Melburna u subotu, pozivajući na smenu svog premijera uz skandiranje “Sack Dan Andrews!”\nCraig Kelly, poslanik Partije Ujedinjene Australije, učestvovao je u protestu i pozvao da se sruši zakon. Na društvenim mrežama, Kelly je napisao da su demonstracije ogranizovane “protiv tiranije”, “protiv diktatora” i “protiv kršitelja ljudskih prava”.\nSubotnji protest bio je samo poslednji u nizu protesta u Melburnu od početka pandemije Kovid-19 i poslednji od nekoliko protesta u gradu koji su posebno usmereni na predloženi zakon.\nNacrt zakona o amandmanima na javno zdravlje i dobrobit (upravljanje pandemijom) 2021. prošao je prošlog meseca u donjem domu Viktorije, a iduće nedelje bi trebao proći kroz gornji dom države.\nKontroverzni zakon bi zamenio trenutne zakone o vanrednom stanju u Viktoriji i dao više vlasti premijeru da proglasi ‘stanje pandemije’ i naknadno implementira ograničenja karantina – zaobilazeći odobrenje glavnog zdravstvenog službenika, koji tradicionalno ima poslednju reč u takvim deklaracijama .\nPredlog zakona je dobio oštre kritike, uključujući i od strane advokatske komoru Viktorije, koja je izrazila “ozbiljnu zabrinutost” zbog predloženog zakona i upozorila da bi takav zakon dao “efektivno neograničenu moć da se upravlja državom” bez nadzora.\nDemonstranti su u subotu protestovali i protiv odluke Viktorije o vakcinama koji je stupio na snagu ove nedelje i koji zahteva da građevinski radnici u državi budu u potpunosti vakcinisani protiv Kovid-19 da bi radili.\nMelburn je doživeo neka od najdužih i najstrožih zaključavanja zbog Kovida-19 na svetu. Prošlog meseca, kada je završeno šesto zatvaranje u gradu, ukupan broj dana izolacije u Melburnu od početka pandemije iznosio je 262.\nPrethodni tekstMRTVA USTA NE GOVORE: Dijana Hrkalović u teškom zdravstvenom stanju, prebačena u bolnicu!\nSledeći tekstSUD ODBACIO BAJDENOVU ŽALBU: Nema obavezne vakcinacije radnika u SAD!


Netanjahu će ponovo biti premijer, pokazuje anketa - Svet - Dnevni list Danas\nPočetna » Svet » Netanjahu će ponovo biti premijer, pokazuje anketa\nNetanjahu će ponovo biti premijer, pokazuje anketa\nPremijer Izraela Benjamin Netanjahu pobediće ponovo na izborima, sudeći po prvom ispitivanju javnog mnjenja nakon jučerašnje najave prevremenih izbora u aprilu.\n0Piše: Beta 25. decembra 2018. 10.34\nRezultati ankete Panels politiks (Panels Politics) objavljeni u dnevnom listu Mariv pokazuju da će Netanjahuova konzervativna partija Likud osvojiti 30 poslaničkih mandata u parlamentu-Knesetu sa 120 poslanika, a da će njegov desničarski, nacionalističi blok imati većinu.\nNa drugom mestu sa 13 poslanika je stranka koju će možda predvoditi bivši komandant vojske Beni Ganc, ali on još nije potvrdio da će se kandidovati. Levičarske i partije centra uveliko zaostaju.\nAnketom je obuhvaćeno 500 ispitanika. Netanjahu je pozvao da se prevremeni izbori održe 9. aprila i sada predstoji tromesečna kampanja nad kojom se nadvila senka čitavog niza istraga za korupciju protiv njega.\nIzraelski vrhovni tužilac rekao je da ta kampanja neće imati efekta na odluku kada da se eventualno podigne optužnica protiv Netanjahua.\nPolicija je preporučila da se Netanjahu optuži u nizu istraga o korupciji i saradnici vrhovnog tužioca Avihaja Mandelblita su navodno to takodje preporučili.\nMandelblit donosi konačnu odluku, a Netanjahu se nada daće se to desiti tek kada ponovo bude izabran.\nOdluka da se glasa pola godine pre redovnih izbora pala je nakon što se ispostavilo , kako se čini, davladajuća koalicija nema dovoljno glasova da se usvoji kontroverzni zakon o regrutaciji za vojsku ultraortodoksnih Jevreja.\nanketa, banjamin netanjahu, premijerJerusalim


FoNet portal :: Pretraga / tagId=30297 / position=4\nTag: IVANA ŠANJEVIĆ, Pogodaka: 57\nSrbija se vrti u krug\nAko rukovodstvo Srbije zaista da sve od sebe, počne da sprovodi reforme, čini sve u spoljnoj politici i komunikaciji, lobira kod država članica Evropske unije (EU) i u Briselu, postoje stvarno dobre mogućnosti da postane članica Unije do kraja ove decenije, rekao je FoNetu član Predsedništva Pokreta slobodnih građana (PSG) Natan Albahari.\nFormati bez sadržine\nPouzdani i predvidivi\nSrbija je veoma pouzdan spoljnopolitički partner, jer je jasno rekla šta su njeni spoljnopolitički prioriteti, iako neki to smatraju iskakanjem iz opšteg kursa, rekao je FoNetu predsednik skupštinskog Odbora za spoljne poslove Žarko Obradović, koji ističe da je parlamentarna diplomatija važan segment spoljne politike, iako ne mnogo vidljiv.\nProfesor Ekonomskog fakulteta Milojko Arsić izjavio je FoNetu da je ispravno opredeljenje Srbije da ekonomski sarađuje sa zemljama i Istoka i Zapada, ali ukazuje da je zbirno učešće Rusije i Kine u izvozu Srbije samo 10 odsto izvoza u Evropsku uniju (EU), dok u zemlje regiona Srbija izvozi dva i po puta više nego zbirno u Rusiju i Kinu.\nImamo naivni sentiment da je velikim silama stalo da ovde dođe do sređivanja situacije, a bilo bi korisno kada bismo u javnosti ozbiljno razmotrili mogućnost da velikim silama odgovara da Balkan bude u potencijalnom haosu, izjavio je FoNetu pisac Muharem Bazdulj.\nI stranci e-građani Srbije\nDirektor Kancelarije Vlade Srbije za IT i eUpravu Mihailo Jovanović izjavio je FoNetu da je puštanjem u rad nove elektronske usluge na portalu eUprave i stranim državljanima omogućeno da se registruju, postanu e-građani Srbije i na taj način dobiju zeleni digitalni sertifikat o izvršenoj vakcinaciji.


Vesti online / Slobodno Vreme / Auto-moto / MUP pojačava kontrolu: Na zadnjim sedištima vezuje se samo 12%\nMUP pojačava kontrolu: Na zadnjim sedištima vezuje se samo 12%\nPripadnici Ministarstva unutrašnjih poslova - Uprave saobraćajne policije, sprovešće pojačanu kontrolu korišćenja sigurnosnog pojasa i načina prevoženja dece u vozilima, u periodu od 11. do 17. marta 2019. godine.\nOva međunarodna akcija počinje u ponedeljak 11. marta, a sprovodi se u svih 29 država koje su članice organizacije TISPOL (Mreža saobraćajnih policija).\nPrema rezultatima najnovijih istraživanja Agencije za bezbednost saobraćaja, procenat korišćenja pojasa na prednjim sedištima u Republici Srbiji je oko 83 odsto, a na zadnjim sedištima svega 12 procenata. Takođe, prema podacima ove Agencije, oko 52 odsto roditelja prevozi svoju decu u vozilima na zakonom propisan način.\nOd početka 2019. godine, u svojstvu vozača ili putnika u motornim vozilima, poginulo je 15 osoba koje nisu koristile sigurnosni pojas, od kojih je šestoro zadobilo smrtne povrede usled ispadanja iz vozila.\nAUTO-MOTO Samo trudnice ne moraju da vezuju pojas


Arbur: Nekažnjeno kršenje ljudskih prava na Bliskom istoku\nVisoki komesar UN za ljudska prava, Luiz Arbur, ističe da ni izraelska ni palestinska strana ne pozivaju na odgovornost one koji krše medjunarodna ljudska prava i humanitarno pravo. Ona kaže da je prenela palesitnskom predsedniku Mahmudu Abasu da ispaljivanje raketa «Kasam» na izraelsku teritoriju predstavlja kršenje medjunarodnog humanitarnog prava, i da palestinska uprava mora da odgovorne privede pravdi.\n«Naglasila sam da, sve dok rakete nastavljaju da padaju na njegovu teritoriju, Izrael ima pravo, štaviše dužnost, da brani svoje stanovništvo i obezbedi zaštitu svojih gradjana i svih koji se nalaze pod njegovom jurisdikcijom, kontrolom ili upravom. Medjutim, to se mora činiti u skladu sa medjunarodnim ljudskim pravima i humanitarnim pravom».\nArbur kaže da je pozvala izraelske vlasti da istraže incidente u kojima je primenjena takozvana «smrtonosna sila», kao što je ubistvo 18 palestinskih civila u Beit Hanunu u pojasu Gaze. Ona ističe da bi takve istrage bile ključne za razbijanje kulture nekažnjivosti i učvršćenje vladavine zakona. Luiz Arbur ističe da se stanje ljudskih prava na okupiranim palestinskim teritorijama pogoršava, te da izraelski sistem kontrolnih punktova i blokada puteva značajno ograničava palestinsko pravo slobode kretanja.\n"To je pogoršalo već dovoljno teške uslove u kojima Palestinci žive, i utiče na doslovno svako njihovo pravo, što doprinosi atmosferi straha i poniženja koje oseća palestinsko stanovništvo. Mene je tokom čitave posete snažno pogodio osećaj ranjivosti i napuštenosti koji dele doslovno svi civili sa kojima sam razgovarala, i u Izraelu i okupiranim palestinskim teritorijama»\nOd svog osnivanja u junu, Savet UN za ljudska prava održao je dve specijalne sednice o Gazi. Generalni sekretar UN Kofi Anan poručio je u jednom saopštenju Savetu da je vreme da manje pažnje posvećuje situaciji na palestinskim teritorijama, a više se koncentriše na probleme u Darfuru.


SNS – Vanredni lokalni izbori neminovnost! – Vila As\nSNS – Vanredni lokalni izbori neminovnost!\nDanas smo primili saopštenje Povereništva Srpske napredne stranke povodom političke situacije u opštini Čajetina. Saopštenje prenosimo u celosti:\nPovereništvo Srpske napredne stranke zahteva od čelnika lokalne samouprave da se izjasne o političkoj situaciji u Opštini Čajetina, nastaloj rascepom DSS-a na više frakcija i pristupanjem predsednika Opštine jednoj od njih. Kojim frakcijama su pristupili odbornici bivšeg DSS-a?\nOvim potezom, ne samo što je izneverila glasače koji su 2012. godine podržali listu DSS-a u Čajetini, opštinska vlast je opet, ovog puta potpuno, izgubila legitimtet.\nGrađani nisu glasali za ortakluk sa tajkunima, a ni za astronomska kreditna zaduženja i ekonomski neisplative projekte, za koje ne znaju koliko će ih koštati. Povereništvo Srpske napredne stranke postavlja pitanje: Da li će predsednik Opštine Čajetina finansirati i novu partiju nastalu iz DSS-a, našim parama?\nNovi lokalni izbori, gde će građani imati priliku da kažu svoje mišljenje o svemu navedenom, jedini su izlaz iz ovakve situacije. To je neophodno da bi novo opštinsko rukovodstvo predvođeno Srpskom naprednom strankom imalo potpuni legitimitet i preuzelo odgovornost za sprovođenje reformi.\nJunaci se ne zaboravljaju\nAkcija uklanjanja nelegalnih reklama